| **PERUNTUKAN YANG TERKANDUNG DALAM CADANGAN GUBALAN BARU RANG UNDANG-UNDANG ALAM SEKITAR** | | **CADANGAN / KOMEN STAKEHOLDER** |
| --- | --- | --- |
| **SEKSYEN** | **PERUNTUKAN** |
| Tajuk | Cadangan nama Akta bagi menggantikan Akta Kualiti Alam Sekeliling 1974 adalah Akta Perlindungan Alam Sekitar 20XX |  |
| Tafsiran | “**aktiviti yang ditetapkan**” ertinya sesuatu aktiviti yang ditetapkan oleh Menteri dalam perintah sebagai aktiviti yang ditetapkan; |  |
| Tafsiran | “**alam sekitar**” ertinya faktor-faktor fizikal dan biologi yang merangkumi komponen termasuk tanah, air, udara, iklim, bunyi, bau, rasa, flora, fauna dan faktor-faktor sosial astetika; |  |
| Tafsiran | “**amalan industri hijau**” ertinya ertinya komitmen untuk melaksanakan tindakan atau aktiviti yang mengambil kira kehendak-kehendak alam sekitar, di dalam operasi industri dengan pemakaian berterusan bagi mengurangkan impak daripada proses, produk dan perkhidmatan untuk mencegah pencemaran alam sekitar |  |
| Tafsiran | “**amalan pengurusan terbaik**” ertinya kaedah efektif dan praktikal bagi maksud mencegah atau mengawal pencemaran |  |
| Tafsiran | “audit alam sekitar**”** ertinya penilaian berkala, sistematik, didokumenkan dan penilaian objektif untuk menentukan-   1. status pematuhan kepada kehendak perlindungan alam sekitar; 2. sistem pengurusan alam sekitar; 3. risiko alam sekitar secara keseluruhan bagi premis; atau 4. pelaksanaan amalan industri hijau bagi premis; |  |
| Tafsiran | **“bahan berbahaya kepada alam sekitar”** ertinya apa-apa bahan berbahaya yang ditetapkan oleh Menteri melalui Perintah; |  |
| Tafsiran | “**bajet alam sekitar**” ertinya peruntukan kewangan atau rancangan perbelanjaan untuk memenuhi kehendak perundangan dan usaha-usaha berkaitan perlindungan alam sekitar termasuklah kos bagi rekabentuk dan pemasangan sistem kawalan pencemaran, pengoperasian dan penyelenggaraan sistem kawalan pencemaran dan pengurusan sisa, kos pembinaan kemudahan makmal analisis, penyediaan kakitangan yang berkaitan, atau pembelian peralatan pemantauan prestasi; |  |
| Tafsiran | “**boleh dipraktikkan**” ertinya boleh dilaksanakan dengan munasabah, antara lain, kepada keadaan dan hal-hal tempatan dan kepada keadaan semasa pengetahuan teknik dan istilah “cara boleh dipraktikkan” termasuklah mengadakan dan menyelenggara loji dengan cekap dan menggunakan loji itu dengan sepatutnya dan penyeliaan oleh atau bagi pihak penduduk akan sesuatu proses atau kendalian; |  |
| Tafsiran | **“buangan”** termasuklah apa-apa bahan yang ditetapkan sebagai buangan terjadual, atau apa-apa bahan sama ada dalam bentuk pepejal, separuh pepejal, atau cecair, atau dalam bentuk gas atau wap yang dilepaskan, dikeluarkan atau diletakkan dalam alam sekitar dalam apa-apa isipadu, komposisi atau cara yang menyebabkan pencemaran tetapi tidaklah termasuk sisa pepejal, sebagaimana yang diperihalkan di bawah Akta Pengurusan Sisa Pepejal dan Pembersihan Awam 2007 [Akta 672] atau sisa radioaktif sebagaimana yang ditakrifkan dalam Akta Pelesenan Tenaga Atom 1984 [Akta 304]; |  |
| Tafsiran | “**buangan terjadual**” ertinya apa-apa buangan yang ditetapkan oleh Menteri dalam Peraturan ; |  |
| Tafsiran | “**campuran yang mengandungi minyak**” ertinya sesuatu campuran dengan apa-apa kandungan minyak itu; |  |
| Tafsiran | "**Cerobong**" termasuklah apa-apa struktur, pembukaan, liang, corong, konduit, aliran keluar atau apa-apa struktur yang dibina atau disusun yang mana daripada itu melaluinya pencemar udara boleh keluar, dan apa-apa sebutan mengenai cerobong yang digunakan oleh keseluruhan atau sebahgaian daripada kemudahan itu walaupun terasing secara strukturnya daripada kemudahan atau bangunan tersebut. |  |
| Tafsiran | “**data geospatial**” ertinya maklumat saintifik mengenai permukaan bumi dan penghuninya merangkumi imej satelit, foto udara, citraan remote sensing, mozek, model paramuka berdigit, peta garisan, maklumat atau data geodesi dan pelan kadaster, kejuruteraan awam dan pelan senibina termasuklah maklumat kedudukan sesuatu objek dalam bentuk digital yang terdiri dari titik, garisan, poligon yang mempunyai sistem koordinat geografi. |  |
| Tafsiran | “**dokumen**” ertinya apa-apa hal yang dinyatakan, diperihalkan, atau bagaimana jua pun digambarkan, pada apa-apa benda, bahan, barang atau artikel, termasuklah apa-apa hal yang terkandung apa-apa bentuk peranti penyimpan maklumat dengan menggunakan –   1. apa-apa huruf, angka, tanda, simbol, isyarat, lambang, atau bentuk pernyataan, perihalan atau gambaran lain; 2. data geospatial ; 3. suatu rakaman visual (sama ada apa-apa imej kaku atau bergerak); 4. suatu rakaman bunyi, atau apa-apa rakaman elektronik, magnetik, mekanikal atau rakaman lain, atau oleh apa-apa bunyi, tekanan elektronik atau data lain; atau 5. suatu rakaman, atau pemancaran, atas suatu jarak apa-apa hal dengan mana-mana, atau apa-apa kombinasi, cara yang disebut dalam perenggan *(a)*, *(b)* atau *(c)*, atau dalam perenggan ini; |  |
| Tafsiran | “**Jawatankuasa Kumpulan Wang Alam Sekitar**” ertinya jawatankuasa yang ditubuhkan di bawah seksyen 72 |  |
| Tafsiran | “Jawatankuasa Pemantauan Alam Sekitar” ertinya Jawatankuasa yang ditubuhkan di bawah seksyen 80; |  |
| Tafsiran | “kapal” ertinya tiap-tiap jenis vesel yang digunakan di pelayaran air termasuklah baj; |  |
| Tafsiran | “**kegunaan berfaedah**” ertinya sesuatu kegunaan alam sekitar atau apa-apa unsur atau segmen alam sekitar yang bermanfaat kepada kesihatan, kebajikan atau keselamatan awam dan yang memerlukan perlindungan daripada kesan-kesan buangan-buangan, lepasan-lepasan, keluaran-keluaran dan letakan-letakan; |  |
| Tafsiran | “**kelengkapan kawalan pencemaran**” termasuklah –   1. apa-apa alat atau sistem untuk memungut buangan-buangan; 2. apa-apa alat atau sistem yang digunakan untuk membolehkan sesuatu kelengkapan kawalan pencemaran dikendalikan dengan lebih cekap; 3. apa-apa alat atau sistem untuk menunjuk atau merekod pencemaran atau untuk memberi amaran mengenai pencemaran ;   *(d)* apa-apa alat atau sistem atau kemudahan lain yang digunakan bagi maksud mencegah atau menghadkan pencemaran; |  |
| Tafsiran | “kemudahan alam sekitar” termasuklah sistem pengolahan efluen perindustrian, kelengkapan kawalan pencemaran , amalan pengurusan terbaik dan kemudahan-kemudahan sokongan yang berkaitan seperti makmal analisis, peralatan pemantauan prestasi, sistem instrumentasi dalam talian dan kemudahan pengurusan sisa; |  |
| Tafsiran | “**kenderaan**” ertinya suatu struktur yang berupaya bergerak atau digerakkan atau digunakan bagi membawa mana-mana orang atau benda dan yang sentiasa bersentuhan dengan permukaan bumi semasa bergerak. |  |
| Tafsiran | “ketelusan alam sekitar” ertinya pendedahan maklumat pencapaian dan pematuhan kepada perundangan alam sekitar kepada orang awam melalui laman sesawang premis, papan notis, risalah yang diterbitkan secara berkala atau laporan kelestarian alam sekitar atau |  |
| Tafsiran | “**Ketua Pengarah**” ertinya Ketua Pengarah Alam Sekitar yang disebutkan dalam seksyen 3; |  |
| Tafsiran | “kompetensi alam sekitar” ertinya seseorang pekerja atau mana-mana orang lain yang dilantik oleh pemunya atau penghuni premis dan diperakukan secara bertulis oleh Ketua Pengarah sebagai orang yang berwibawa sebagaimana yang dinyatakan dalam seksyen 79; |  |
| Tafsiran | “**komputer**” ertinya apa-apa alat yang dikenal pasti melalui apa jua nama atau perihalan, bagi merekodkan, menyimpan, menghantar, menerima serta membuat carian, memproses, mendapatkan semula atau mengeluarkan apa-apa maklumat atau hal, atau bagi melaksanakan mana-mana satu fungsi itu atau lebih; dan, jika dua komputer atau lebih menjalankan mana-mana satu fungsi itu atau lebih sebagai kombinasi, gabungan atau berturutan, komputer |  |
| Tafsiran | “**Kumpulan Wang**” ertinya Kumpulan Wang Alam Sekitar yang ditubuhkan di bawah seksyen 71; |  |
| Tafsiran | “**Majlis**” ertinya Majlis Perlindungan Alam Sekitar yang ditubuhkan di bawah Seksyen 9; |  |
| Tafsiran | “**mengarusperdana alam sekitar**” ertinya mekanisma bagi mencapai pematuhan Akta melalui pelan, polisi, pengukuran, prosedur, aktiviti, bajet, kemudahan alam sekitar, laporan, organisasi atau pentadbiran yang diwujudkan sebagaimana yang dinyatakan dalam seksyen 76. |  |
| Tafsiran | “**Menteri**” ertinya Menteri yang bertanggungjawab bagi perlindungan alam sekitar; |  |
| Tafsiran | “minyak” ertinya —   1. minyak mineral atau petroleum; 2. minyak sayuran; 3. minyak haiwan; 4. campuran antara satu atau lebih daripada minyak (a), (b) atau (c); atau   *(e)* apa-apa jenis minyak lain yang ditetapkan oleh Menteri; |  |
| Tafsiran | “**orang yang berwibawa**” ertinya orang yang berwibawa untuk menjalankan aktiviti sebagaimana yang dinyatakan dalam seksyen 79; |  |
| Tafsiran | “**pegawai diberi kuasa**” ertinya mana-mana pegawai yang dilantik di bawah Seksyen 3, Akta atau mana-mana pegawai yang Ketua Pengarah telah mewakilkan kuasanya di bawah Seksyen 5, Akta; |  |
| Tafsiran | “**pembakaran terbuka**” ertinya apa-apa kebakaran, pembakaran atau pembaraan yang berlaku di premis yang tidak dihalakan melalui cerobong; |  |
| Tafsiran | “**pemunya**” berhubung dengan—  (a) mana-mana premis, ertinya—  (i) tuan punya berdaftar premis itu;  (ii) pemegang pajak bagi sesuatu pajakan termasuklah suatu pajakan kecil premis itu, sama ada didaftarkan atau selainnya;  (iii) ejen atau pemegang amanah mana-mana pemunya yang diperihalkan dalam subperenggan (i) dan (ii) takrif ini atau jika pemunya yang diperihalkan dalam subperenggan (i) dan (ii) itu tidak dapat dikesan atau telah mati, wakil dirinya yang sah di sisi undang-undang; atau  (iv) orang yang pada masa ini menerima sewa premis itu sama ada bagi faedahnya sendiri atau sebagai ejen atau pemegang amanah bagi mana-mana orang lain atau sebagai penerima atau yang akan menerima sewa jika premis itu disewakan kepada seorang penyewa  *(b)* sesuatu kapal, ertinya—  (i) orang yang didaftarkan sebagai pemunya kapal itu;  (ii) jika tiada pendaftaran, orang yang mempunyai kapal itu;  (iii) dalam hal kapal yang dipunyai oleh mana-mana negeri dan dikendalikan oleh suatu syarikat yang dalam negeri itu didaftarkan sebagai pengendali kapal, “pemunya” hendaklah termasuk negeri itu; atau  (iv) ejen atau pemegang amanah mana-mana pemunya yang diperihalkan dalam subperenggan (i), (ii) dan (iii), atau jika pemunya yang diperihalkan dalam subperenggan (i) dan (ii) itu tidak dapat dikesan atau telah mati, wakil dirinya yang sah di sisi undang-undang;  *(c)* mana-mana kenderaan atau pesawat udara, ertinya orang yang berdaftar sebagai pemunya kenderaan atau pesawat udara itu; |  |
| Tafsiran | “**pencemar**” ertinya apa-apa bahan semulajadi atau buatan, sama ada dalam bentuk pepejal, separuh pepejal atau cecair, atau dalam bentuk gas atau wap, atau campuran sekurang-kurangnya dua daripada bahan ini, atau bau-bau busuk atau bunyi bising atau haba yang dilepaskan, dikeluarkan atau diletakkan atau berkemungkinan dilepaskan, dikeluarkan atau diletakkan daripada mana-mana sumber yang boleh secara langsung atau tidak langsung menyebabkan pencemaran dan termasuk apa-apa bahan berbahaya kepada alam sekitar; |  |
| Tafsiran | “**pencemaran**” ertinya suatu perbuatan atau proses, sama ada semula jadi atau buatan, yang menyebabkan kemasukan apa-apa bahan cemar ke dalam alam sekitar yang melanggar syarat – syarat, had atau sekatan yang dinyatakan di dalam peraturan – peraturan. |  |
| Tafsiran | “**penduduk**” ertinya seseorang yang menduduki atau mengawal atau sebagai penjawat –   1. mana-mana premis; 2. berhubungan dengan premis yang bahagian yang berlainan diduduki oleh orang yang berlainan, orang yang masing-masing menduduki atau mengawal setiap bahagian itu; atau 3. apa-apa kenderaan, kapal atau pesawat udara; |  |
| Tafsiran | “**perairan pedalaman**” ertinya apa-apa takungan, kolam, tasik, sungai, anak sungai, tali air, parit, mata air atau telaga, atau mana-mana bahagian laut di atas tikas air rendah di sepanjang pantai, atau mana-mana badan dengan permukaan semulajadi atau buatan yang lain atau subpermukaan air; |  |
| Tafsiran | “**perairan wilayah**” ertinya laut wilayah sebagaimana yang ditentukan mengikut Akta Laut Wilayah 2012 (Akta 750);” |  |
| Tafsiran | “**pesawat udara**” termasuklah apa-apa jenis kenderaan yang digunakan bagi membawa penumpang atau barang-barang melalui udara; |  |
| Tafsiran | “**pihak berkuasa tempatan**” ertinya mana-mana Majlis Bandaraya, Majlis Perbandaran atau Majlis Daerah mengikut mana-mana berkenaan dan berhubungan dengan Wilayah Persekutuan. |  |
| Tafsiran | “**polisi alam sekitar**” ertinya kenyataan bertulis yang menggariskan matlamat dan komitmen sesebuah organisasi kepada undang-undang, peraturan, dan mekanisme dasar lain berkaitan dengan pengurusan kesan alam sekitar dalam aspek operasinya termasuklah prosedur kerja sesuatu organisasi, polisi pembelian bahan mentah, proses membuat keputusan berkaitan perniagaan ; |  |
| Tafsiran | “**premis**” termasuklah bangunan, tanah, apa-apa struktur binaan,hereditamen tiap-tiap pemegangan, jentera atau loji; |  |
| Tafsiran | “**premis perindustrian**” ertinya sesuatu kemudahan atau peralatan atau mesin yang digunakan untuk:   1. memproses bahan mentah untuk menghasilkan produk; 2. memproses atau merawat buangan; 3. menyimpan bahan mentah, buangan atau produk; 4. pemasangan atau pembaikan; 5. industri perkhidmatan; atau 6. menjana kuasa |  |
| Tafsiran | “**Prinsipal**” ertinya ahli lembaga pengarah, ketua pegawai eksekutif, setiausaha syarikat atau pengarah |  |
| Tafsiran | **“produk yang ditetapkan**” ertinya apa-apa keluaran yang ditetapkan oleh Menteri; |  |
| Tafsiran | “**program pengawasan**” ertinya segala tindakan yang diambil termasuk menggunakan apa-apa peralatan atau kelengkapan bagi maksud mengesan atau mengkaji atau memantau atau mengukur dan melapor dari segi kuantitatif atau kualitatif; |  |
| Tafsiran | “**rancangan fizikal**” ertinya –   1. rancangan fizikal negara dibawah Akta Perancangan Bandar Dan Desa 1976 [Akta 172]; 2. rancangan fizikal yang meliputi Sabah di bawah Ordinan Perancangan Bandar dan Desa [Sabah Bab 141]; 3. rancangan fizikal yang meliputi Sarawak di bawah Kanun Tanah Sarawak [Bab 81]; |  |
| Tafsiran | “**rancangan pemajuan**” mempunyai erti yang sama yang diberikan kepadanya di bawah Akta Perancangan Bandar dan Desa 1976; |  |
| Tafsiran | “**risiko alam sekitar**” ertinya apa-apa risiko, bahaya atau kemungkinan akibat buruk yang boleh terjadi pada alam sekitar; |  |
| Tafsiran | “**tanah-tanih**” ertinya termasuklah tanah, silika, pasir, batu – batan, syil dan galian atau tumbuh –tumbuhan dalam tanah-tanih. |  |
| Tafsiran | “**Teknologi terbaik yang ada**” ertinya teknologi paling efektif yang ada untuk menghalang atau mengurangkan pencemaran dan kesan kepada alam sekitar. |  |
| Tafsiran | “**transit”** ertinya singgah dalam perjalanan atau melalui satu sempadan ke sempadan lain melalui wilayah dan perairan wilayah. |  |
| **SEKSYEN 3 –**  Perlantikan pegawai dsb. | 1. Pelantikan Ketua Pengarah, apa-apa bilangan Timbalan Ketua Pengarah, Pengarah dan pegawai. 2. Ketua Pengarah boleh :-  * menjalankan, memajukan dan menyelaraskan program pemantauan atau pengawasan atau penyelidikan yang berhubungan dengan apa-apa aspek pencemaran atau pencegahannya dan mengadakan kriteria bagi perlindungan dan pemuliharaan alam sekitar ; * menyiarkan suatu laporan tahunan mengenai kualiti alam sekitar dalam tahun yang berikutnya dan apa-apa laporan dan maklumat lain berkenaan dengan apa-apa aspek perlindungan alam sekitar ; * menetapkan pakaian seragam bagi pegawai.  1. Timbalan Ketua Pengarah atau seorang pegawai lain boleh menjalankan mana-mana kuasa, kewajipan dan tugas Ketua Pengarah di bawah Akta ini. |  |
| **SEKSYEN 4 –**  Kuasa Menteri untuk memberi arahan. | Menteri boleh memberi arahan yang am yang tidak berlawanan dengan Akta ini kepada Ketua Pengarah mengenai perjalanan kuasa atau kewajipan yang hendaklah dilaksanakan oleh Ketua Pengarah atau mana-mana pegawai lain. |  |
| **SEKSYEN 5 –**  Perwakilan Kuasa. | 1. Ketua Pengarah boleh dengan perintah mewakilkan mana-mana kuasa atau kewajipan yang diberikan kepadanya dibawah Akta ini kepada mana-mana pekhidmat awam, agensi Kerajaan, pihak berkuasa tempatan, perbadanan, orang awam, mana-mana organisasi, atau jawatankuasa yang dilantik olehnya tertakluk kepada apa-apa terma dan syarat sebagaimana yang difikirkannya wajar. 2. Suatu perwakilan boleh dibatalkan atau diubah pada bila-bila masa oleh Ketua Pengarah. |  |
| **SEKSYEN 6 –**  Kuasa Ketua Pengarah mengeluarkan garis panduan | Ketua Pengarah boleh dari semasa ke semasa menetapkan garis panduan yang boleh dipinda, diubah atau diterbitkan dari semasa ke semasa. |  |
| **SEKSYEN 7 –** Membawa dan menggunakan senjata. | Ketua Pengarah atau seseorang pegawai diberi kuasa boleh membawa dan menggunakan senjata dalam menjalankan kuasa dan kewajipan dibawah Akta ini. |  |
| **SEKSYEN 8 –** Perlindungan ke atas Ketua Pengarah atau mana-mana pegawai diberi kuasa | Tiada tindakan atau pendakwaan boleh dibawa, dimulakan atau dikekalkan di dalam mana-mana mahkamah terhadap Ketua Pengarah, Timbalan Ketua Pengarah, Pengarah, atau mana-mana pegawai diberi kuasa bagi atau atas sebab atau berkenaan dengan apa-apa perbuatan yang diarahkan atau dilakukan bagi maksud melaksanakan Akta ini dan mana-mana peraturan-peraturan yang dibuat di bawah Akta ini. |  |
| **SEKSYEN 9 –**  Penubuhan Majlis Perlindungan Alam Sekitar | 1. Penubuhan Majlis Perlindungan Alam Sekitar dan tugas-tugasnya ialah – 2. pada amnya menasihatkan Menteri mengenai perkara-perkara berhubung dengan Akta ini; dan 3. menasihatkan Menteri mengenai apa-apa perkara yang dirujukkan kepadanya oleh Menteri. 4. wakil dan anggota yang berikut yang dilantik oleh Menteri - 5. Pengerusi ; 6. dua orang wakil Menteri yang dipertanggungkan dengan tanggungjawab bagi tenaga, sains, teknologi, alam sekitar dan perubahan iklim; 7. dua orang wakil Menteri yang dipertanggungkan dengan tanggungjawab bagi air, tanah dan sumber asli; 8. seorang wakil Menteri yang dipertanggungkan dengan tanggungjawab bagi perdagangan antarabangsa dan industri; 9. seorang wakil Menteri yang dipertanggungkan dengan tanggungjawab bagi perdagangan dalam negeri dan hal ehwal pengguna; 10. seorang wakil Menteri yang dipertanggungkan dengan tanggungjawab bagi pertanian dan industri asas tani; 11. seorang wakil Menteri yang dipertanggungkan dengan tanggungjawab bagi pengangkutan; 12. seorang wakil Menteri yang dipertanggungkan dengan tanggungjawab bagi perumahan dan kerajaan tempatan; 13. seorang wakil Menteri yang dipertanggungkan dengan tanggungjawab bagi kesihatan; 14. seorang wakil yang dipertanggungkan dengan tanggungjawab bagi undang-undang; 15. seorang wakil dari kerajaan negeri Sabah yang dipertanggungkan dengan tanggungjawab berkaitan alam sekitar; 16. seorang wakil dari kerajaan negeri Sarawak yang dipertanggungkan dengan tanggungjawab berkaitan alam sekitar; 17. seorang anggota daripada kalangan orang yang terlibat dalam industri petroleum; 18. dua orang anggota daripada kalangan persatuan atau pertubuhan yang terlibat dalam industri; 19. seorang anggota daripada Persekutuan Majikan-Majikan Malaysia; 20. seorang wakil daripada kalangan kakitangan akademik institusi pengajian tinggi; 21. seorang wakil daripada kalangan organisasi bukan kerajaan yang aktif dalam menggalakkan dan mempertingkatkan kualiti alam sekitar. 22. mana-mana anggota atau wakil lain yang akan dilantik dari semasa ke semasa. |  |
| **SEKSYEN 10 –** Tempoh jawatan dan kelayakan untuk dilantik semula. | Tiap-tiap anggota Majlis yang dilantik hendaklah memegang jawatan selama tempoh tidak melebihi tiga tahun melainkan jika dia meletakkan jawatannya atau pelantikannya dibatalkan terlebih dahulu dan adalah layak untuk dilantik semula. |  |
| **SEKSYEN 11 –** Hilang kelayakan, meletakkan jawatan dan mengosongkan jawatan. | 1. Hilang kelayakan daripada dilantik atau daripada menjadi ahli Majlis- 2. seseorang yang tidak sempurna akal atau pun tidak berupaya menjalankan kewajipan-kewajipannya; 3. seseorang yang telah didapati bersalah atas suatu kesalahan berkenaan dengan tipuan, kecurangan atau keburukan akhlak; dan 4. seseorang yang bankrap atau yang telah membuat sesuatu perkiraan dengan sipiutang-sipiutangnya. 5. Seseorang ahli Majlis yang dilantik hendaklah disifatkan sebagai telah mengosongkan jawatannya – 6. Apabila ia mati; 7. Apabila ia meletakkan jawatan; 8. apabila ia tidak menghadiri mesyuarat Majlis tiga kali berturut-turut tanpa kebenaran daripada Menteri; atau 9. jika ia hilang kelayakan di bawah subseksyen (1),   dan seorang ahli baharu hendaklah dilantik menggantikannya mengikut peruntukan-peruntukan Akta ini. |  |
| **SEKSYEN 12 –**  Setiausaha kepada Majlis | Ketua Pengarah hendaklah menjadi Setiausaha kepada Majlis. |  |
| **SEKSYEN 13 –** Memanggil mesyuarat, koram, pengundian, acara dan minit. | 1. Majlis hendaklah bermesyuarat sekali dalam tiap-tiap empat bulan dalam setahun. 2. Lapan orang ahli adalah menjadi koram dalam sesuatu mesyuarat Majlis. 3. Minit hendaklah disimpan mengenai segala mesyuarat Majlis dan salinan-salinannya hendaklah dihantar kepada Menteri. |  |
| **SEKSYEN 14 -**  Ahli yang mempengerusikan mesyuarat-mesyuarat Majlis | 1. Pengerusi Majlis hendaklah mempengerusikan segala mesyuarat Majlis dan sekiranya   tidak hadir atau tidak berupaya bertugas oleh sebab sakit atau apa-apa sebab lain, maka ahli-ahli yang hadir hendaklah memilih seorang dari antara mereka untuk mempengerusikan mesyuarat itu. |  |
| **SEKSYEN 15 –**  Imbuhan | Tiap-tiap ahli yang dilantik boleh dibayar sejumlah wang yang ditetapkan oleh Menteri kerana menghadiri sesuatu mesyuarat Majlis. |  |
| **SEKSYEN 16 –**  Pihak berkuasa pelesen | Ketua Pengarah hendaklah menjadi pihak berkuasa pelesen. |  |
| SEKSYEN 17.Keperluan bagi lesen | 1. Mana-mana pemunya atau penduduk premis, kenderaan atau kapal sebagaimana yang disenaraikan dalam Jadual Pertama hendaklah memegang atau mempunyai suatu lesen yang diberikan di bawah Akta ini.   Penalti:  Tidak kurang dua puluh lima ribu ringgit dan tidak lebih daripada dua ratus lima puluh ribu ringgit atau dipenjarakan tidak melebihi lima tahun atau kedua-duanya dan denda tambahan satu ribu ringgit bagi setiap hari kesalahan itu diteruskan selepas disampaikan kepadanya suatu notis yang diberi oleh Ketua Pengarah menghendakinya menghentikan perbuatan yang dinyatakan di dalamnya itu. |  |
| **SEKSYEN 18 –**  Permohonan lesen | 1. permohonan baharu atau membaharui suatu lesen hendaklah dibuat secara bertulis mengikut cara sebagaimana yang ditetapkan oleh Ketua Pengarah dan hendaklah disertai dengan maklumat dan fi yang ditetapkan. 2. Pihak berkuasa pelesen boleh secara bertulis pada bila-bila masa selepas menerima permohonan dan sebelum permohonan itu diputuskan, menghendaki supaya pemohon memberikan apa-apa dokumenatau maklumat tambahandalammasa yang dinyatakan. 3. Sesuatu lesen hendaklah tetap berkuat kuasa selama tempoh satu tahun dari tarikh ia dikeluarkan 4. Pemegang sesuatu lesen yang hendak mendapatkan pembaharuan lesennya hendaklah membuat permohonan kepada Ketua Pengarah tidak kurang daripada tiga bulan dan tidak lebih daripada empat bulan sebelum tarikh tamatnya tempoh lesen itu. 5. Seseorang yang tidak memohon pembaharuan dalam masa yang dinyatakan dalam subseksyen (4) hendaklah membayar suatu bayaran lewat sebagaimana yang dinyatakan di dalam Jadual Kedua. |  |
| **SEKSYEN 19 –**  Kuasa melulus, membatal, meminda dan mengenakan syarat-syarat lesen. | 1. Ketua Pengarah setelah meneliti permohonan di bawah Seksyen 18(1), -   (a) boleh meluluskan sesuatu permohonan baharu atau membaharui suatu lesen, samada tertakluk kepada syarat-syarat atau dengan tidak bersyarat dan jika sesuatu permohonan diluluskan tertakluk kepada syarat-syarat, maka syarat-syarat itu hendaklah dinyatakan dalam lesen yang dimaksudkan oleh permohonan itu ;  (b) boleh membatalkan atau meminda syarat-syarat yang dikenakan atau mengenakan syarat-syarat yang baharu kepada lesen dibawah subseksyen (a).  (c) tidak boleh meluluskan sesuatu permohonan untuk suatu lesen berkenaan dengan sesuatu premis yang penggunaannya sebagai demikian akan melanggar sesuatu rancangan fizikal berhubung dengan penggunaan atau kemajuan tanah. |  |
| **SEKSYEN 20 –**  Larangan serahhak lesen. | Seseorang pemegang lesen adalah dilarang menyerahkan apa-apa hak, tanggungjawab, liabiliti atau kewajipan di bawah lesen kepada mana-mana orang lain.  Penalti:  Tidak kurang lima puluh ribu ringgit dan tidak melebihi dua ratus lima puluh ribu ringgit atau dipenjarakan tidak melebihi dua tahun atau kedua-duanya. |  |
| **SEKSYEN 21 –**  Pemegang lesen hendaklah mematuhi syarat-syarat lesen. | Pemegang suatu lesen hendaklah mematuhi semua syarat-syarat lesen yang ditetapkan .  Penalti:  Tidak kurang dua puluh lima ribu ringgit dan tidak melebihi dua ratus lima puluh ribu ringgit atau dipenjarakan tidak melebihi lima tahun atau kedua-duanya dan denda tambahan satu ribu ringgit bagi setiap hari kesalahan itu diteruskan selepas disampaikan kepadanya suatu notis yang diberi oleh Ketua Pengarah menghendakinya menghentikan perbuatan yang dinyatakan di dalamnya itu. |  |
| **SEKSYEN 22 –**  Bayaran lesen | Ketua Pengarah boleh menetapkan bayaran yang kena dibayar berkenaan dengan sesuatu lesen atau pembaharuannya yang ditetapkan di dalam peraturan-peraturan. |  |
| **SEKSYEN 23 –**  Penggantungan dan pembatalan lesen | Ketua Pengarah boleh membatalkan atau menggantung sesuatu lesen sama ada secara mutlak atau bersyarat atau bagi apa-apa tempoh sebagaimana yang ditentukan olehnya bahawa:   1. melanggar mana-mana syarat yang dinyatakan dalam lesen itu atau tidak mematuhi mana-mana peruntukan Akta ini; atau 2. Maklumat yang dikemukakan adalah palsu atau mengelirukan atau bercanggah tentang sesuatu perkara matan mengenai fakta oleh atau bagi pemegang lesen itu. |  |
| **SEKSYEN 24 –**  Kad kuasa | Kuasa Ketua Pengarah mengeluarkan suatu kad kuasa kepada pegawai penguatkuasa. |  |
| **SEKSYEN 25 –**  Kuasa penyiasatan | Ketua Pengarah atau mana-mana pegawai diberi kuasa hendaklah mempunyai semua kuasa yang perlu untuk menjalankan penyiasatan di bawah Akta ini. |  |
| **SESKYEN 26-**  Kuasa untuk mendapatkan maklumat, dokumen dsb. semasa siasatan | Mana-mana orang yang dikehendaki oleh Ketua Pengarah atau mana – mana pegawai diberi kuasa untuk memberikan maklumat atau mengemukakan apa-apa dokumen atau barang lain yang berhubungan dengan pelakuan apa-apa kesalahan yang orang itu berkuasa untuk memberikannya hendaklah terikat di sisi undang-undanguntuk memberikan maklumat itu atau mengemukakan dokumen atau barang lain itu.  Penalti:  Tidak kurang lima ribu ringgit dan tidak melebihi satu ratus ribu ringgit atau dipenjarakan tidak melebihi dua tahun atau kedua-duanya sekali dan denda selanjutnya sebanyak lima ribu ringgit tiap-tiap hari kesalahan diteruskan. |  |
| **SEKSYEN 27 –**  Kuasa untuk memasuki, menahan, menaiki, menggeledah, menyita dsb. | 1. Ketua Pengarah atau mana-mana pegawai diberikuasa tanpa waran boleh, pada bila-bila masa memasuki, menahan, menaiki, menggeledah, memeriksa, menyiasat atau menyita mana-mana premis, kenderaan, kapal atau pesawat udara, dan boleh – 2. menyita apa-apa kelengkapan, komputer, premis perindustrian, stor, kontena atau kargo; 3. menyita apa-apa buku, rekod, lesen, permit, perakuan atau dokumen berhubungan dengan–   (i) pelaksanaan atau penggunaan kelengkapan atau premis perindustrian itu;  (ii) bahan berbahaya kepada alam sekitar, pencemar atau buangan; atau  (iii) apa-apa hal yang dikehendaki dibawa atas kenderaan, kapal atau pesawat udara di bawah Akta ini atau di bawah mana-mana undang-undang bertulis lain;   1. menyita apa-apa buangan terjadual atau bahan berbahaya kepada alam sekitar atau pencemar; 2. menyita mana-mana kapal atau kenderaan yang digunakan untuk membawa buangan terjadual atau bahan berbahaya kepada alam sekitar atau pencemar; 3. menyita kapal atau kenderaan yang dipercayai melepaskan atau menumpahkan minyak atau campuran yang mengandungi minyak atau buangan terjadual; 4. membuat pertanyaan dan pemeriksaan fizikal atas kapal, kelengkapan, peralatan, stor dan kargo sebagaimana yang perlu; 5. membuat salinan, atau mengambil cabutan daripada, mana-mana buku, rekod atau dokumen yang disita dan ditahan sedemikian; 6. mengambil sampel mana-mana benda, bahan, atau hal yang digunakan, berkemungkinan digunakan atau biasanya digunakan dalam mana-mana premis, premis perindustrian atau proses yang dijalankan dalam atau di atas kenderaan, kapal, atau pesawat udara itu; 7. mengambil sampel mana-mana bahan berbahaya kepada alam sekitar, pencemar atau buangan yang diletakkan, dikeluarkan, dilepaskan atau berkemungkinan diletakkan, dikeluarkan, atau dilepaskan daripada kenderaan, kapal, premis, atau pesawat udara itu. 8. untuk menghendaki pengemukaan apa-apa dokumen pengenalan daripada mana-mana orang berhubung dengan kesalahan di bawah Akta ini. |  |
| **SEKSYEN 28 –**  Larangan mengganggu barang yang disita, dsb. | 1. Tiada seseorang pun boleh mengganggu, mengalih, menggerak, melupus atau menggunakan atau membenarkan diganggu, dialih, digerak atau dilupus atau digunakan terhadap mana-mana barang sitaan atau ditahan atau dilarang penggunaannya dalam tempoh sitaan, penahanan ataularangan tanpa kebenaran bertulis daripada Ketua Pengarah. 2. Barang sitaan termasuklah mana-mana kenderaan, kapal, pesawat udara, buku, rekod, computer, kelengkapan perindustrian, buangan, buangan terjadual, bahan berbahaya kepada alam sekitar, pencemar, lesen, permit, perakuan atau dokumen.   Penalti:  Tidak kurang dua puluh lima ribu ringgit dan tidak melebihi satu ratus ribu ringgit atau penjara selama tempoh tidak melebihi dua tahun atau kedua-duanya. |  |
| **SEKSYEN 29 –**  Kuasa menangkap | Ketua Pengarah atau mana-mana pegawai diberi kuasa boleh menangkap tanpa waran mana-mana orang yang dipercayainya dengan munasabah telah melakukan atau cuba untuk melakukan suatu kesalahan di bawah Akta ini dan tanpa kelengahan yang tidak perlu, membawa orang yang ditangkap itu ke balai polis yang paling hampir, dan orang itu hendaklah diperlakukan mengikut undang-undang yang berhubungan dengan tatacara jenayah yang sedang berkuat kuasa. |  |
| **SEKSYEN 30 –**  Kuasa untuk memeriksa orang yang mengetahui kes | 1. Ketua Pengarah atau mana-mana pegawai diberi kuasa dalam menjalankan penyiasatan di bawah Akta ini boleh memeriksa secara lisan mana-mana orang yang dijangkakan mengetahui fakta dan hal keadaan kes itu dan hendaklah mengubah dalam bentuk bertulis apa-apa pernyataan yang dibuat oleh orang yang diperiksa sedemikian. 2. Orang yang disebut dalam subseksyen (1) adalah terikat untuk menjawab semua soalan berhubungan dengan kes itu yang diajukan kepadanya oleh Ketua Pengarah atau mana-mana pegawai diberi kuasa dengan syarat bahawa orang itu boleh enggan menjawab apa-apa soalan yang jawapannya mungkin berkecenderungan mendedahkannya kepada suatu pertuduhan jenayah atau penalti atau perlucuthakan. 3. Suatu pernyataan yang dibuat oleh seseorang di bawah seksyen ini hendaklah, bila masa mungkin, diubah ke dalam bentuk bertulis dan ditandatangani oleh orang yang membuatnya atau dicapkan dengan cap ibu jarinya, mengikut mana-mana yang berkenaan, selepas pernyataan itu dibacakan kepadanya dalam bahasa pernyataan itu dibuatnya dan selepas dia diberi peluang untuk membuat apa-apa pembetulan yang dia mahu, dan jika orang yang diperiksa itu enggan menandatangani atau mengecapkan cap ibu jarinya pada pernyataan itu, Ketua Pengarah atau mana-mana pegawai yang diberi kuasa hendaklah mengendorskan padanya di bawah tandatangannya fakta keengganan itu dan sebabnya, jika ada, sebagaimana yang dinyatakan oleh orang yang diperiksa itu. |  |
| **SEKSYEN 31 –**  Kebolehterimaan pernyataan dalam keterangan | 1. Tiada pernyataan yang dibuat oleh seseorang kepada Ketua Pengarah atau mana-mana pegawai diberi kuasa semasa penyiasatan yang dibuat di bawah Akta ini boleh digunakan sebagai keterangan.      1. Apabila mana-mana saksi dipanggil bagi pendakwaan atau bagi pembelaan, selain tertuduh, mahkamah hendaklah, atas permintaan tertuduh atau pendakwa, merujuk kepada mana-mana pernyataan yang dibuat oleh saksi itu kepada Ketua Pengarah atau mana-mana pegawai diberi kuasa semasa sesuatu penyiasatan di bawah Akta ini dan boleh kemudiannya, jika mahkamah berpendapat patut demi kepentingan keadilan, mengarahkan supaya tertuduh diberikan suatu salinan pernyataan itu dan pernyataan itu boleh digunakan untuk mencabar kebolehpercayaan saksi itu mengikut cara yang diperuntukkan oleh Akta Keterangan 19501. 2. Jika tertuduh telah membuat suatu pernyataan semasa sesuatu penyiasatan, pernyataan itu boleh diterima sebagai keterangan bagi menyokong pembelaannya semasa perbicaraan. |  |
| **SEKSYEN 32 –**  Kuasa untuk menghendaki kehadiran orang yang mengetahui kes | 1. Ketua Pengarah atau mana-mana pegawai diberi kuasa yang membuat penyiasatan di bawah Akta ini boleh, melalui perintah secara bertulis, menghendaki mana-mana orang yang pada hemat Ketua Pengarah atau mana-mana pegawai diberi kuasa mengetahui fakta dan hal keadaan kes itu supaya hadir di hadapannya, dan orang itu hendaklah hadir sebagaimana yang dikehendaki. 2. Jika mana-mana orang sedemikian enggan atau tidak hadir sebagaimana yang dikehendaki oleh suatu perintah yang dibuat di bawah subseksyen (1), Ketua Pengarah atau mana-mana pegawai diberi kuasa itu boleh melaporkan keengganan atau ketidakhadiran itu kepada Hakim Mahkamah Sesyen yang hendaklah mengeluarkan suatu waran untuk memastikan kehadiran orang itu sebagaimana yang dikehendaki oleh perintah itu. |  |
| **SEKSYEN 33 –**  Kuasa untuk memeriksa, menguji atau melarang penggunaan kenderaan | 1. Ketua Pengarah atau mana-mana pegawai diberi kuasa boleh menghendaki mana-mana kenderaan- 2. diberhentikan, diperiksa, diuji atau ditahan selama masa yang diperlukan bagi pemeriksaan itu; 3. dipandu ke suatu tempat lain bagi maksud pemeriksaan atas perbelanjaan pemunya bagi mematuhi peruntukan dibawah Akta ini; 4. melarang penggunaan kenderaan itu melalui suatu notis secara bertulis dalam suatu tempoh ditetapkan sehingga kehendak pemulihan yang diarahkan telah dipatuhi; 5. menghendaki pemunya berdaftar kenderaan itu mengemukakan kenderaan itu untuk diperiksa oleh pegawai diberi kuasa atau mana-mana orang yang berwibawa pada masa dan di tempat yang ditetapkan; atau 6. menghendaki pemunya berdaftar kenderaan itu mengemukakan apa-apa dokumen berhubungan dengan kenderaan itu. 7. Ketua Pengarah atau seseorang pegawai diberi kuasa boleh menarik balik sesuatu notis larangan dibawah subseksyen (1)(c) secara bertulis kepada pemunya berdaftar kenderaan itu.   Penalti:  Tidak kurang lima ribu ringgit dan tidak melebihi dua puluh lima ribu ringgit atau penjara selama tempoh tidak melebihi satu tahun atau kedua-duanya. |  |
| **SEKSYEN 34 –**  Akses kepada data berkomputer | 1. Ketua Pengarah ataupegawai diberi kuasa yang menjalankan suatu penggeledahan di bawah Akta ini hendaklah diberi akses kepada data berkomputer sama ada disimpan di dalam sesuatu komputer atau selainnya termasuklah diberikan dengan kata laluan, kod penyulitan, kod penyahsulitan, perisian atau perkakasan yang perlu danapa – apa cara lain yang diperlukan untuk membolehkan data berkomputer itu difahami; dan   Penalti:  Tidak kurang dua puluh lima ribu ringgit dan tidak melebihi satu ratus ribu ringgit atau penjara selama tempoh tidak melebihi dua tahun atau kedua-duanya. |  |
| **SEKSYEN 35 –**  Kuasa untuk melepaskan kapal atau kenderaan yang disita | Ketua Pengarah boleh menghendaki pemunya kapal atau kenderaan yang disita dibawah Akta mendeposit dengan kerajaan sejumlah wang atau mengemukakan apa-apa sekuriti yang pada pandangannya adalah cukup untuk memenuhi kos dan perbelanjaan untuk mengendalikan buangan, bahan berbahaya kepada alam sekitar atau pencemar. |  |
| **SESKYEN 36 –**  Pelucuthakan kapal, kenderaan, premis perindustrian, dsb., yang disita | Mana-mana kapal, kenderaan, premis perindustrian, kelengkapan, komputer, buangan terjadual, buangan, bahan berbahaya kepada alam sekitar, pencemar, atau dokumen yang disita pada menjalankan mana-mana kuasa yang diberikan di bawah Akta ini boleh dilucuthakan melalui suatu Perintah. |  |
| **SEKSYEN 37 –**  Senarai kapal, kenderaan, premis perindustrian, dsb., yang disita | Jika penyitaan dibuat di bawah Akta ini, Ketua Pengarah atau mana-mana pegawai diberi kuasa yang membuat penyitaan itu hendaklah menyediakan senarai mana-mana kapal, kenderaan, premis perindustrian, kelengkapan, komputer, buangan terjadual, buangan, bahan berbahaya kepada alam sekitar, pencemar, atau dokumen yang disita dan hendaklah menandatangani senarai itu dan diserahkan dengan serta-merta kepada orang yang mengawal atau bertanggungjawab terhadap barang yang disita. |  |
| **SESKYEN 38 –**  Pelepasan kapal, kenderaan, premis perindustrian, dsb., yang disita | Jika barang yang disita di bawah Akta ini, Ketua Pengarah atau mana-mana pegawai diberi kuasa yang membuat penyitaan itu boleh, selepas merujuk kepada Pendakwa Raya, melepaskan mana-mana kapal, kenderaan, premis perindustrian, kelengkapan, komputer, buangan terjadual, buangan, bahan berbahaya kepada alam sekitar, pencemar, atau dokumen yang disita kepada orang yang daripada milikan, jagaan atau kawalannya ia disita. |  |
| **SEKSYEN 39 –**  Pelupusan kapal, kenderaan, premis perindustrian, dsb., yang disita | Barang yang disita yang dilucuthakan atau disifatkan terlucut hak hendaklah dilupuskan–   1. mengikut arahan yang diberikan oleh Hakim Mahkamah Sesyen; atau 2. mengikut cara sebagaimana yang difikirkan patut oleh Ketua Pengarah atau mana-mana pegawai diberi kuasa. |  |
| **SEKSYEN 40 –**  Kos memegang kapal, kenderaan, premis perindustrian dsb., yang ditahan atau disita | Barang yang disita di bawah Akta ini dipegang dalam jagaan Ketua Pengarah atau mana-mana pegawai diberi kuasa sementara menunggu penyelesaian apa-apa prosiding berkenaan dengan suatu kesalahan di bawah Akta ini, bagi kos memegangnya dalam jagaan hendaklah, sekiranya mana-mana orang disabitkan atas kesalahan itu, menjadi hutang yang kena dibayar kepada kerajaan oleh orang itu dan bolehlah didapatkan dengan sewajarnya. |  |
| **SEKSYEN 41 –**  Tiada kos atau ganti rugi yang berbangkit daripada penyitaan boleh didapatkan | Tiada seorang pun boleh, dalam apa-apa prosiding di hadapan mana-mana mahkamah berkenaan dengan penyitaan barang yang disita pada menjalankan atau yang berupa sebagai penjalanan mana-mana kuasa yang diberikan di bawah Akta ini, berhak mendapat kos prosiding itu atau apa-apa ganti rugi atau relief lain melainkan jika penyitaan itu dibuat tanpa sebab yang munasabah. |  |
| **SEKSYEN 42 –**  Kuasa bagi menuntut kos dan perbelanjaan | 1. Jika sesuatu segmen alam sekitar dicemari oleh seseorang bersalahan dengan Akta ini atau peraturan yang dibuat di bawahnya, Ketua Pengarah boleh mengambil apa-apa tindakan yang perlu bagi menghapus, menyurai, membinasa atau mengurangkan pencemaran itu dan boleh menuntut daripada orang itu segala kos dan perbelanjaan yang dilakukan berhubung dengannya. 2. Apa-apa jumlah wang yang kena dibayar oleh orang itu hendaklah menjadi suatu pertanggungan yang pertama ke atas apa-apa harta atau kepentingan yang dipegang oleh orang itu. 3. Bagi maksud seksyen seksyen 60 dan 61, jika perlepasan atau pertumpahan minyak, campuran mengandungi minyak atau buangan-buangan adalah dari– 4. mana-mana kapal, maka pemunya kapal itu adalah bertanggungjawab secara bersama dan berasingan; 5. apa-apa peralatan yang digunakan bagi memindahkan minyak, campuran mengandungi minyak atau buangan ke mana-mana kapal daripada sesuatu tempat di darat, maka orang yang menjaga peralatan itu dan majikan orang itu adalah bertanggungjawab secara bersama dan berasingan; 6. sesuatu tempat di darat, maka penduduknya adalah bertanggungan. |  |
| **SEKSYEN 43 –**  Perintah Larangan, dsb. | 1. Jika berlaku apa-apa kejadian sebagaimana yang disenaraikan dalam Jadual Ketiga, Ketua Pengarah, boleh mengeluarkan perintah larangan atau perintah berhenti kerja kepada pemunya atau penduduk mana-mana premis perindustrian atau proses perindustrian atau kapal atau orang yang menjalankan aktiviti yang ditetapkan untuk melarang pengendalian premis perindustrian atau proses perindustrian atau kapal atau aktiviti yang ditetapkan.   (2) Perintah larangan atau perintah berhenti kerja boleh dikeluarkan oleh Ketua Pengarah bagi maksud menghalang premis perindustrian atau proses perindustrian atau kapal atau orang yang menjalankan aktiviti yang ditetapkan sama ada –  (a) secara mutlak atau bersyarat;  (b) buat selamanya;  (c) bagi apa-apa tempoh yang ditetapkan; atau  (d) sehingga kehendak pemulihan yang diarahkan telah dipatuhi.  Penalti:  Tidak kurang lima puluh ribu ringgit dan tidak melebihi lima ratus ribu ringgit atau penjara selama tempoh tidak melebihi lima tahun atau kedua-duanya. |  |
| **SESKYEN 44 –**  Anggapan | Jika apa-apa bahan yang disyaki sebagai buangan terjadual dan bahan itu terkandung dalam beberapa bekas, adalah mencukupi untuk menganalisis sampel bahan itu bagi amaun sebagaimana yang ditentukan oleh Ketua Pengarah dan jika analisis itu membuktikan bahawa kesemua sampel itu daripada sifat dan perihalan yang sama, adalah dianggap sehingga dibuktikan sebaliknya, bahawa kandungan semua bekas itu adalah daripada sifat dan perihalan yang sama sebagaimana sampel itu dianalisis. |  |
| **SEKSYEN 45 –**  Percubaan dan persubahatan | Barang siapa mencuba melakukan sesuatu kesalahan yang boleh dihukum di bawah Akta ini atau di bawah mana-mana peraturan yang dibuat di bawahnya atau bersubahat melakukan kesalahan itu hendaklah dihukum dengan hukuman yang diperuntukan bagi kesalahan itu. |  |
| **SEKSYEN 46 –**  Menghalang penyiasatan | Seseorang yang―   1. enggan memberikan Ketua Pengarah atau mana-mana pegawai diberi kuasa dibawah Akta ini untuk mengakses mana-mana premis, kapal, pesawat udara, kenderaan, kontena atau kargo; untuk menjalankan penyiasatan dibawah Akta ini; 2. mengancam, menghalang, menyekat, melengahkan atau menganggu Ketua Pengarah atau mana-mana pegawai diberi kuasa dalam pelaksanaan kuasanya di bawah Akta ini; atau 3. enggan memberikan Ketua Pengarah atau mana-mana pegawai diberi kuasa, apa-apa maklumat yang berhubung dengan penyiasatan di bawah Akta ini atau apa-apa maklumat lain yang boleh semunasabahnya dikehendaki olehnya dan yang ada dalam pengetahuannya atau kuasa untuk memberikannya   melakukan suatu kesalahan dan boleh, apabila disabitkan kesalahan, didenda tidak kurang lima ribu ringgit dan tidak melebihi satu ratus ribu ringgit atau penjara selama tempoh tidak melebihi satu tahun atau kedua-duanya. |  |
| **SEKSYEN 47 –**  Bantuan | Ketua Pengarah atau mana-mana pegawai diberi kuasa olehnya boleh menghendaki mana-mana orang memberikan bantuan semasa menjalankan penyiasatan atau berlaku pencemaran, atau ancaman pencemaran yang mungkin berlaku pada bila-bila masa, kepada alam sekitar termasuklah kelengkapan, maklumat, keselamatan, kenderaan, kapal, tenaga kerja, pesawat udara, dron, kemudahan logistik atau alat komunikasi. |  |
| **SEKSYEN 48 –**  Kuasa untuk menghendaki pemaju projek, pemunya atau penduduk memasang, mengendali, membaiki, dsb | 1. Ketua Pengarah boleh, berkaitan dengan Akta ini, mengeluarkan notis secara bertulis kepada pemaju projek, pemunya atau penduduk mana-mana kenderaan, kapal, premis atau pesawat udara untuk—   *(a)* mengambil apa-apa langkah untuk mencegah, mengurang, meringankan, menyuraikan, menghilangkan, membasmi, membinasa atau melupuskan pencemaran atau buangan atau bahan berbahaya kepada alam sekitar;  *(b)* melaksanakan program pemantauan secara berterusan atau berkala termasuklah sistem pemantauan berterusan, pemantauan prestasi kelengkapan kawalan pencemaran atau pemantauan kualiti alam sekitar;  *(c)* menjalankan suatu kajian pelepasan, pembuangan atau peletakan pencemar atau kajian impak pencemaran alam sekitar dan apa-apa risiko alam sekitar;  *(d)* mengambil apa-apa langkah untuk melaksanakan amalan industri hijau, amalan pengurusan terbaik, teknologi terbaik yang ada atau amalan alam sekitar terbaik;  dalam tempoh dan mengikut cara yang dinyatakan dalam notis itu.  Penalti:  Tidak kurang dua puluh lima ribu ringgit dan tidak melebihi satu ratus ribu ringgit atau dipenjarakan tidak melebihi dua tahun atau kedua-duanya dan denda selanjutnya tidak melebihi dua ribu ringgit sehari bagi tiap-tiap hari kesalahan itu diteruskan selepas tamat tempoh yang sebagaimana yang dinyatakan dalam notis dibawah subseksyen (1). |  |
| **SEKSYEN 49 –**  Pemunya atau penduduk premis perindustrian hendaklah memasang kelengkapan kawalan pencemaran. | Premis perindustrian hendaklah memasang kelengkapan kawalan pencemaran menggunakan teknologi terbaik yang ada.  Penalti:  Tidak kurang lima ribu ringgit dan tidak melebihi dua ratus lima puluh ribu ringgit atau dipenjarakan tidak melebihi dua tahun atau kedua-duanya dan denda selanjutnya tidak melebihi dua ribu ringgit sehari bagi tiap-tiap hari kesalahan itu diteruskan selepas tamat tempoh yang sebagaimana yang dinyatakan dalam notis dibawah subseksyen (1). |  |
| **SEKSYEN 50 –**  Pemunya atau penduduk premis perindustrian hendaklah mengendalikan dan menyenggara kelengkapan kawalan pencemaran. | Pemunya atau penduduk hendaklah mengendalikan dan menyenggara kelengkapan kawalan pencemaran mengikut amalan kejuruteraan yang baik dan cekap dan menjalankan pemantauan prestasi semua komponen kelengkapan kawalan pencemaran.  Penalti:  Tidak kurang lima ribu ringgit dan tidak melebihi satu ratus ribu ringgit atau dipenjarakan tidak melebihi dua tahun atau kedua-duanya dan denda selanjutnya tidak melebihi dua ribu ringgit sehari bagi tiap-tiap hari kesalahan itu diteruskan selepas tamat tempoh yang sebagaimana yang dinyatakan dalam notis dibawah subseksyen (1). |  |
| **SESKYEN 51 –**  Pemaju Projek, pemunya atau penduduk hendaklah memberi maklumat | Ketua Pengarah boleh, menghendaki pemaju projek, pemunya atau penduduk mana-mana kenderaan, kapal, premis atau pesawat udara untuk memberikan kepadanya dalam tempoh yang dinyatakan dalam notis itu maklumat berhubung dengan;-  *(a)* apa-apa siasatan yang dijalankan di bawah Akta ini;  *(b)* pendudukan atau pemunyaan kenderaan, kapal, premis atau pesawat udara itu;  *(c)* penggunaan kenderaan, kapal, premis atau pesawat udara, bahan mentah, bahan kimia, buangan atau bahan berbahaya kepada alam sekitar;  *(d)* apa-apa proses, peralatan, kelengkapan kawalan pencemaran atau premis perindustrian atau amalan pengurusan terbaik yang terdapat pada kenderaan, kapal, premis atau pesawat udara itu;  *(e)* apa-apa bahan berbahaya kepada alam sekitar, pencemar atau buangan yang dilepaskan atau berkemungkinan dilepaskan daripadanya;  *(f)* apa-apa risiko alam sekitar yang berkemungkinan berlaku akibat daripada penggunaan bahan mentah, bahan kimia, buangan, bahan berbahaya kepada alam sekitar atau proses; atau  *(g)* apa-apa maklumat mengenai tindakan yang diambil di bawah Seksyen 49.  Penalti:  Tidak kurang lima ribu ringgit dan tidak melebihi lima puluh ribu ringgit atau dipenjarakan tidak melebihi dua tahun atau kedua-duanya dan denda selanjutnya tidak melebihi satu ribu ringgit sehari bagi tiap-tiap hari kesalahan itu diteruskan selepas tamat tempoh yang sebagaimana yang dinyatakan dalam notis dibawah subseksyen (1). |  |
| **SEKSYEN 52 –**  Maklumat yang palsu atau mengelirukan | Mana-mana orang yang memberi apa-apa maklumat di bawah Akta ini yang orang itu tahu adalah palsu atau mengelirukan tentang sesuatu perkara matan, maka orang itu adalah melakukan satu kesalahan dan boleh apabila disabitkan kesalahan didenda tidak kurang lima ribu ringgit dan tidak melebihi satu ratus ribu ringgit atau dipenjarakan tidak melebihi dua tahun atau kedua-duanya sekali dan denda selanjutnya sebanyak lima ribu ringgit tiap-tiap hari kesalahan diteruskan. |  |
| **SEKSYEN 53 –**  Keperluan kebenaran bertulis | 1. Tiada seseorang boleh-   (a) membina atau menjalankan apa-apa kerja pada premis yang dilesenkan sepertimana yang disenaraikan dalam perenggan (a) hingga (h), Jadual Pertama;  (b) menjalankan apa-apa kerja pada kenderaan atau kapal yang membawa buangan terjadual sepertimana yang disenaraikan dalam perenggan (i) hingga (j), Jadual Pertama; atau  (c) membina kelengkapan kawalan pencemaran. tanpa mendapat kebenaran bertulis terlebih dahulu daripada Ketua Pengarah.Tiap-tiap permohonan untuk kebenaran bertulis di bawah subseksyen (1), hendaklah dikemukakan kepada Ketua Pengarah mengikut cara sebagaimana yang ditetapkan oleh Ketua Pengarah bersama fi kena dibayar Penalti:  Tidak kurang lima puluh ribu ringgit dan tidak melebihi lima ratus ribu ringgit atau dipenjarakan selama tempoh tidak melebihi lima tahun atau kedua-duanya. |  |
| **SEKSYEN 54 –**  Kawalan mengenai pencemaran udara | Tiada seseorang boleh mengeluarkan atau melepaskan apa-apa bahan berbahaya kepada alam sekitar, pencemar atau buangan ke dalam udara yang melanggar syarat-syarat yang ditetapkan di bawah Peraturan-Peraturan.Tanpa menghadkan keluasan subseksyen (1), seseorang hendaklah disifatkan sebagai mengeluar atau melepaskan apa-apa bahan berbahaya kepada alam sekitar, pencemar atau buangan ke dalam udara jika- *(a)* ia meletakkan apa-apa bahan di suatu tempat di mana bahan itu boleh dilepaskan ke dalam udara;  *(b)* ia menyebab atau membenar dilepaskan bau-bau yang, oleh sebab keadaan, kepekatan, isipadu atau takatnya, adalah mencela atau mengganggu;  *(c)* ia membakar apa-apa buangan tred, proses atau perindustrian; atau  *(d)* ia menggunakan apa-apa kelengkapan membakar bahan api yang tidak dilengkapi dengan sesuatu alat atau kelengkapan kawalan yang dikehendaki dipasang pada kelengkapan itu. Penalti:Tidak kurang dua puluh lima ribu ringgit tidak lebih daripada lima ratus lima puluh ribu ringgit atau penjara selama tempoh tidak lebih daripada lima tahun. |  |
| **SEKSYEN 55 –**  Kawalan mengenai pencemaran bunyi bising | Tiada seseorang pun boleh mengeluarkan atau menyebab atau membenar dikeluarkan apa-apa bunyi bising yang lebih kuat bahana, keamatan atau kualitinya bagi premis perindustrian dan kenderaan yang melanggar syarat-syarat yang ditetapkan dalam Peraturan-Peraturan.  Penalti:  Tidak kurang lima ribu ringgit dan tidak lebih daripada dua ratus lima puluh ribu ringgit atau penjara selama tempoh tidak lebih daripada lima tahun atau kedua-duanya. |  |
| **SEKSYEN 56 –**  Kawalan mengenai pembakaran terbuka | 1. Tiada seseorang pun boleh membenarkan, melakukan, membiarkan, menyebabkan, atau mengarahkan pembakaran terbuka di mana-mana premis. 2. Menteri boleh melalui Perintah yang disiarkan dalam Warta mengisytiharkan bahawa apa-apa kebakaran, pembakaran atau pembaraan bagi maksud apa-apa aktiviti yang ditentukan dalam Perintah itu bukan pembakaran terbuka dan bagi maksud aktiviti itu dijalankan mengikut atau di bawah syarat-syarat yang dinyatakan dalam Perintah itu dan tidak di dalam tempat atau Kawasan yang ditentukan dalam Perintah itu. 3. Bagi maksud apa-apa aktitivi yang ditentukan dalam Perintah yang dibuat di bawah subseksyen (2), tiada seorang pun boleh membenarkan, melakukan, membiar, menyebabkan atau mengarahkan untuk melakukan pembakran itu berlaku di dalam mana-mana Kawasan jika Ketua Pengarah mengeluarkan pemberitahuan Larangan pembakaran terbuka dalam suatu tempoh yang ditetapkan dengan apa-apa cara dan mengikut apa-apa kaedah apabila – 4. Kualiti udara di dalam Kawasan itu telah mencapai tahap yang tidak sihat; dan 5. Kebakaran, pembakaran atau pembaraan bagi maksud apa-apa aktiviti selain aktiviti yang ditentukan dalam pemberitahuan itu akan membahayakan alam sekitar 6. Sebagai tambahan kepada hal keadaan yang disebut dalam subseksyen (3), Ketua Pengarah boleh menarik balik pemberitahuan Perintah Larangan dengan apa-apa cara atau kaedah yang difikirkannya suai manfaat.   Penalti bagi perkara (i):  Tidak kurang dua puluh lima ribu ringgit dan tidak lebih daripada lima ratus ribu ringgit atau penjara selama tempoh tidak lebih daripada lima tahun atau kedua-duanya sekali dan denda tambahan tidak lebih daripada lima ribu ringgit sehari bagi tiap-tiap hari kesalahan itu diteruskan selepas disampaikan kepadanya suatu notis yang diberikan oleh Ketua Pengarah menghendakinya memberhentikan perbuatan yang dinyatakan di dalamnya itu.  Penalti bagi perkara (iii):  Tidak kurang lima ribu ringgit dan tidak lebih daripada satu ratus ribu ringgit atau penjara selama tempoh tidak lebih daripada lima tahun atau kedua-duanya dan denda tambahan tidak lebih daripada lima ribu ringgit sehari bagi tiap-tiap hari kesalahan itu diteruskan selepas disampaikan kepadanya suatu notis yang diberi oleh Ketua Pengarah menghendakinya memberhentikan perbuatan yang dinyatakan di dalmnya itu. |  |
| **SEKSYEN 57 –**  Kawalan mengenai pencemaran tanah-tanih | Tiada seseorang boleh mencemar atau menyebab atau membenar dicemarkan mana-mana tanah-tanih atau permukaan mana-mana tanah dengan melanggar had-had yang ditetapkan dalam peraturan –peraturan.Tanpa menghadkan keluasan subseksyen (1), seseorang hendaklah disifatkan sebagai mencemarkan sesuatu tanah-tanih atau permukaan sesuatu tanah jika—  1. ia meletakkan apa-apa benda sama ada cecair, pepejal atau gas di dalam atau di atas mana-mana tanah-tanih atau di sesuatu tempat di mana benda itu boleh masuk ke dalam mana-mana tanah-tanih; atau     *(b)* ia mengadakan di atas mana-mana tanah suatu tempat melupus buangan, tempat membuang kotoran, tempat membuang tanah-tanih dan batu-batan, tempat meletakkan enap-cemar, atau dengan cara lain menggunakan tanah untuk tempat melupuskan atau tempat melonggok buangan pepejal atau cecair sehingga mencela atau mengganggu manusia atau mengganggu air tanah atau menjadi mudarat kepada apa-apa kegunaan berfaedah akan tanah-tanih atau permukaan tanah itu.    Penalti:  Tidak kurang dua puluh lima ribu ringgit dan tidak melebihi dua ratus lima puluh ribu ringgit atau dipenjarakan tidak melebihi lima tahun atau kedua-duanya dan denda tambahan tidak lebih daripada dua ribu ringgit sehari bagi tiap-tiap hari kesalahan itu diteruskan selepas disampaikan kepadanya suatu notis yang diberi oleh Ketua Pengarah menghendakinya memberhentikan perbuatan yang dinyatakan di dalamnya itu |  |
| **SEKSYEN 58 –**  Kawalan mengenai pencemaran perairan pedalaman | Tiada seseorang pun boleh mengeluarkan, melepaskan atau meletakkan apa-apa bahan berbahaya kepada alam sekitar, pencemar atau buangan ke dalam mana-mana perairan pedalaman yang melanggar syarat –syarat yang ditetapkan dalam peraturan-peraturan.Tanpa menghadkan keluasan subseksyen (1) seseorang hendaklah disifatkan sebagai mengeluarkan, melepaskan atau meletakkan bahan berbahaya kepada alam sekitar, pencemar atau buangan ke dalam perairan pedalaman jika— *(a)* ia meletakkan apa-apa buangan di dalam atau di atas mana-mana perairan atau di sesuatu tempat yang buangan itu boleh masuk ke dalam mana-mana perairan;  *(b)* ia meletakkan apa-apa buangan dalam sesuatu keadaan di mana buangan itu jatuh, turun, mengalir, sejat, dihanyutkan, ditiup atau meresap atau mungkin jatuh, turun, mengalir, sejat atau dihanyutkan, ditiup atau meresap ke dalam mana-mana perairan, atau dengan diketahuinya atau oleh sebab kecuaiannya, sama ada secara langsung atau tidak langsung, menyebab atau membenarkan apa-apa buangan diletakkan dalam sesuatu keadaan seperti itu; atau  (c) ia menyebabkan suhu perairan yang menerimanya itu naik atau turun lebih daripada had yang ditetapkan. Penalti:Tidak kurang dua puluh lima ribu ringgit dan tidak melebihi lima ratus lima puluh ribu ringgit atau dipenjarakan tidak melebihi lima tahun atau kedua-duanya dan denda tambahan tidak lebih daripada sepuluh ribu ringgit sehari bagi tiap-tiap hari kesalahan itu diteruskan selepas disampaikan kepadanya suatu notis yang diberi oleh Ketua Pengarah menghendakinya memberhentikan perbuatan yang dinyatakan di dalamnya itu. |  |
| **SEKSYEN 59 –**  Kawalan mengenai melepaskan minyak ke dalam perairan wilayah | Tiada seseorang pun boleh, melepaskan atau menumpahkan apa-apa minyak atau campuran yang mengandungi minyak ke dalam perairan Wilayah. Penalti:  Tidak kurang lima puluh ribu ringgit dan tidak lebih daripada lima juta ringgit atau penjara selama tempoh tidak lebih daripada lima tahun atau kedua-duanya. |  |
| **SEKSYEN 60 –**  Larangan mengenai melepaskan buangan ke dalam perairan wilayah | Tiada seseorang boleh melepaskan bahan berbahaya kepada alam sekitar, pencemar atau buangan ke dalam perairan Wilayah Penalti:  Tidak kurang dua puluh lima ribu ringgit dan tidak melebihi lima ratus ratus ribu ringgit atau dipenjarakan tidak melebihi lima tahun atau kedua-duanya. |  |
| **SEKSYEN 61 –**  Larangan mengenai penempatan, peletakan, dsb.buangan terjadual | Tiada seseorang pun boleh—  1. menempatkan, meletakkan, atau melupuskan, atau menyebabkan atau membenarkan ditempatkan, diletakkan, atau dilupuskan, kecuali di premis yang dilesenkan sahaja, buangan terjadual atau di darat atau ke dalam perairan Wilayah; 2. menerima atau menghantar, atau menyebabkan atau membenarkan diterima atau dihantar apa-apa bahan berbahaya kepada alam sekitar, buangan terjadual atau di dalam atau di luar Malaysia; atau 3. mentransit atau menyebabkan atau membenarkan ditransit buangan terjadual atau,   tanpa terlebih dahulu mendapat apa-apa kelulusan bertulis daripada Ketua Pengarah.   1. Sesuatu permohonan kelulusan bertulis hendaklah mengikut cara sebagaimana yang ditetapkan oleh Ketua Pengarah dan hendaklah disertai dengan fi yang ditetapkan.  Bagi maksud Akta ini, apa-apa tindakan menerima atau menghantar, atau mentransit apa-apa buangan terjadual dengan kelulusan yang diperoleh melalui pemalsuan, salah nyataan atau penipuan atau yang tidak mematuhi dokumen yang relevan dalam borang yang ditetapkan, adalah suatu kesalahan.Penalti:Hendaklah dihukum penjara selama tempoh tidak melebihi lima tahun dan didenda tidak kurang dua puluh lima ribu ringgit dan tidak melebihi satu juta ringgit |  |
| **SEKSYEN 62 –**  Kuasa untuk mengawal atau melarang penggunaan dan produk dan menyatakan pelabelan alam sekitar | Menteri, boleh melalui Perintah yang disiarkan dalam *Warta*— *(a)* menetapkan bahan berbahaya kepada alam sekitar yang menghendaki bahan itu dikurangkan, dikitar, diperolehi kembali, dikawal, dilarang atau dihapuskan penggunaan.  *(b)* menetapkan apa-apa keluaran sebagai produk yang ditetapkan untuk jualan dan bahawa keluaran itu hendaklah tidak boleh mengandungi peratusan maksimum bahan berbahaya kepada alam sekitar, peratusan minimum benda-benda yang dikitar dan mempunyai pelabelan yang sesuai tentang juzuk dikitar, proses pembuatan dan pelupusannya;  *(c)* mempunyai pelabelan yang sesuai tentang juzuk dikitar, proses pembuatan dan pelupusannya; atau  *(d)* menetapkan mana-mana produk sebagai barangan elektrik dan elektronik yang dibuat, dipasang, diedar, dijual, dikilang, diimpot, diangkut atau diserah, yang akan digunakan oleh mana-mana orang termasuk isirumah, komersial atau institusi hendaklah mempunyai pelabelan yang sesuai.   1. Menteri melalui Peraturan boleh mengenakan fi yang berkaitan subseksyen(1).   Penalti:  Seseorang yang melanggar Perintah yang dibuat di bawah subseksyen (1) adalah melakukan satu kesalahan dan apabila disabitkan boleh didenda tidak kurang lima ribu ringgit dan tidak melebihi dua ratus lima puluh ribu ringgit atau lima tahun penjara tau kedua-duanya dan denda tambahan satu ribu ringgit bagi tidap-tiap hari kesalahan itu diteruskan selepas disampaikan kepadanya suatu notis yang diberi oleh Ketua Pengarah menghendakinya mematuhi tindakan yang dinyatakan di dalamnya itu. |  |
| **SEKSYEN 63 –**  Kuasa untuk menghendaki melaksanakan amalan industri hijau | Ketua Pengarah boleh menghendaki pemunya atau penduduk mana-mana premis, untuk melaksanakan amalan industri hijau mengikut garis panduan yang ditetapkan oleh Ketua Pengarah.  Laporan pelaksanaan amalan industri hijau hendaklah disediakan oleh orang yang berwibawa dan dikemukakan kepada Ketua Pengarah mengikut garis panduan yang ditetapkan oleh ketua Pengarah. |  |
| **SEKSYEN 64 –**  Audit Alam Sekitar | Ketua Pengarah boleh menghendaki pemunya atau penduduk mana-mana kenderaan, kapal, premis atau atau mana-mana aktiviti yang ditetapkan untuk menjalankan suatu audit alam sekitar oleh juruaudit atau orang yang berwibawa dan mengemukakan suatu laporan audit mengikut garis panduan yang ditetapkan oleh Ketua Pengarah. Penalti:  Tidak melebihi satu ratus ribu ringgit atau penjara selama tempoh tidak melebihi dua tahub atau kedua-duanya. |  |
| **SEKSYEN 65 –**  Pengecualian | Jika Ketua Pengarah berpuas hati atas permohonan seseorang yang ada mempunyai kepentingan bahawa adalah mustahak untuk berbuat demikian bagi maksud membolehkan penyiasatan atau penyelidikan yang berkaitan dengan masalah pencemaran dijalankan tanpa menyebabkan pemohon itu boleh didakwa di bawah Akta ini atau di bawah peraturan-peraturan yang dibuat di bawahnya, Ketua Pengarah boleh dengan notis secara bertulis kepada pemohon mengecualikan, kesemuanya atau setakat yang terhad, mana-mana premis atau mana-mana kelengkapan kawalan pencemaran atau premis perindustrian tertakluk kepada apa-apa syarat dan selama tempoh yang dinyatakan dalam notis itu. |  |
| **SEKSYEN 66 –**  Laporan mengenai kesan kepada alam sekitar daripada aktiviti yang ditetapkan | Menteri boleh dengan Perintah menetapkan apa-apa aktiviti yang mungkin mempunyai kesan yang bererti pada alam sekitar sebagai aktiviti yang ditetapkan.  1. Mana-mana orang yang berhasrat untuk menjalankan sesuatu aktiviti yang ditetapkan tidak boleh menjalankan sesuatu aktiviti yang ditetapkan sehingga laporan sesuatu aktiviti yang ditetapkan dikemukakan kepada Ketua Pengarah dan diluluskan. 2. Mana-mana orang yang berhasrat menjalankan apa-apa aktiviti yang ditetapkan hendaklah – 3. melantik orang yang berwibawa untuk menjalankan penilaian kesan kepada alam sekitar; dan 4. mengemukakan laporan penilaian kesan kepada alam sekitar kepada Ketua Pengarah mengikut cara sebagaimana yang ditetapkan oleh Ketua Pengarah.  Laporan itu hendaklah mengikut garis panduan yang ditetapkan oleh Ketua Pengarah dan hendaklah mengandungi -  1. penilaian mengenai kesan yang akan atau mungkin ada ke atas alam sekitar daripada aktiviti yang ditetapkan; dan 2. langkah-langkah yang dicadangkan hendaklah diambil untuk mencegah, mengurangkan atau mengawal kesan buruk ke atas alam sekitar. 3. Ketua Pengarah boleh menghendaki orang itu untuk mengemukakan apa-apa laporan atau maklumat lain kepadanya, sebagai tambahan kepada laporan yang dikehendaki supaya dikemukakan di bawah subseksyen (2) yang berhubungan dengan kesan alam sekitar untuk kelulusannya . 4. Jika Ketua Pengarah, apabila meneliti laporan dan selepas membuat siasatan yang difikirkannya perlu, berpendapat bahawa - 5. laporan itu memenuhi kehendak-kehendak subseksyen (3); dan 6. langkah-langkah yang akan diambil untuk mencegah, mengurangkan atau mengawal kesan-kesan yang buruk kepada alam sekitar adalah mencukupi.   Ketua Pengarah hendaklah meluluskan laporan itu, dengan mengenakan syarat dan hendaklah memberitahu orang yang di bawah subseksyen (1) dan pihak berkuasa meluluskan.   1. Jika Ketua Pengarah, apabila meneliti laporan itu dan selepas membuat apa-apa penyiasatan sebagaimana yang difikirkannya perlu, berpendapat bahawa- 2. laporan itu tidak mengikut rancangan pemajuan atau rancangan fizikal yang diluluskan oleh pihak berkuasa yang meluluskan yang berkaitan; atau 3. laporan itu tidak memenuhi kehendak subseksyen (3) dan (4),   Ketua Pengarah tidak boleh meluluskan laporan itu, dengan memberikan alasan untuk tidak meluluskan, dan hendaklah memaklumkan orang itu dan pihak berkuasa meluluskan yang berkaitan dengan sewajarnya.   1. Ketua Pengarah boleh menetapkan suatu bayaran mengikut kaedah yang ditetapkan kepada orang yang mengemukakan permohonan bagi kelulusan laporan penilaian kesan kepada alam sekitar atau melanjutkan tempoh kelulusan laporan penilaian kesan kepada alam sekitar.  Penalti:Tidak kurang lima puluh ribu ringgit dan tidak melebihi satu juta ringgit atau penjara selama tempoh tidak lebih daripada lima tahun atau kedua-duanya dan denda tambahan lima ribu ringgit bagi tiap-tiap hari kesalahan itu diteruskan selepas disampaikan kepadanya suatu notis yang diberi oleh Ketua Pengarah menghendakinya mematuhi tindakan yang dinyatakan di dalamnya itu . |  |
| **SEKSYEN 67 –**  Teknologi terbaik yang ada | Pemunya atau penduduk mana-mana premis perindustrian, kenderaan, kapal, pesawat udara atau aktiviti yang ditetapkan hendaklah menggunakan teknologi terbaik yang ada untuk mencegah, mengurang, meringankan, menyuraikan, menghilangkan, membasmi, membinasa atau melupuskan pencemaran.Penalti:Tidak kurang lima ribu ringgit dan tidak lebih daripada satu ratus ribu ringgit atau penjara selama tempoh tidak lebih daripada dua tahun atau kedua-duanya. |  |
| **SEKSYEN 68 –**  Rayuan | Senarai rayuan yang boleh dikemukakan kepada Ketua Pengarah berhubung dengan perkara berikut -  1. tidak meluluskan permohonan lesen; 2. tidak meluluskan pembaharuan sesuatu lesen; 3. pembatalan lesen; 4. penggantungan lesen; atau 5. apa-apa larangan penggunaan kenderaandi bawah subseksyen 34(1).  Seseorang yang terkilan dengan keputusan rayuan dibawah subseksyen (1) boleh merayu secara bertulis kepada Lembaga Rayuan dalam tempoh dan mengikut cara yang ditetapkan.Lembaga Rayuan boleh, selepas mendengar Ketua Pengarah dan perayu-perayu itu, membuat apa-apa perintah yang difikirkannya patut dan Perintah tersebut adalah muktamad dan tiada rayuan boleh dibuat mengenainya dalam mana – mana mahkamah |  |
| **SEKSYEN 69 –**  Lembaga Rayuan | Lantikan Lembaga Rayuan terdiri daripada tiga orang ahli, seorang daripadanya hendaklah menjadi PengerusiMaka hendaklah juga ada seorang Timbalan Pengerusi Lembaga Rayuan yang hanya akan berkhidmat dalam Lembaga Rayuan jika Pengerusi tidak berupaya menjalankan tugas-tugasnya oleh kerana sakit, tidak ada di Persekutuan atau oleh apa-apa jua sebab yang lain.  1. Pengerusi, Timbalan Pengerusi dan Ahli hendaklah orang-orang dinamakan oleh Ketua Hakim Negara dari antara orang-orang yang telah menjadi peguambela dan peguamcara Mahkamah Tinggi di Malaysia atau anggota perkhidmatan kehakiman dan undang-undang Persekutuan selama tempoh tujuh tahun sebelum penamaan itu dan mereka hendaklah dilantik melalui suatu pemberitahu dalam *Warta* oleh Menteri selama tempoh tidak lebih daripada tiga tahun; dan seseorang yang dilantik sedemikian adalah layak untuk dilantik semula. 2. Pengerusi boleh meminta mana-mana dua orang ahli daripada suatu panel orang-orang yang dilantik oleh Menteri melalui pemberitahu dalam *Warta* untuk berkhidmat dalam Lembaga Rayuan. 3. Perlantikan seseorang ahli, lain daripada Pengerusi dan Timbalan Pengerusi, ialah selama tempoh tiga tahun melainkan jika ia meletakkan jawatan terlebih dahulu atau perlantikannya dibatalkan terlebih dahulu. 4. Kaedah-kaedah mengenai acara bagi pembicaraan rayuan di bawah Akta ini hendaklah mengikut, setakat mana yang boleh dipakai, Kaedah-Kaedah Mahkamah Rendah dan Pengerusi hendaklah menyimpan suatu rekod mengenai perbicaraan itu. |  |
| **SEKSYEN 70 –**  Penubuhan Kumpulan Wang Alam Sekitar | Kumpulan Wang Alam Sekitar yang hendaklah dikendalikan sebagai Akaun Amanah dalam Kumpulan Wang Disatukan Persekutuan.itu hendaklah terdiri daripada–  1. apa-apa jumlah wang yang diperuntukan dari semasa ke semasa oleh Kerajaan; 2. segala derma dan sumbangan yang diterima dari dalam atau luar Malaysia; 3. segala wang yang dibayar atau diterima oleh Ketua Pengarah daripada ses yang dikenakan atau dipungut mengikut seksyen 74;   segala bayaran lesen atau fi di bawah Akta ini |  |
| **SEKSYEN 71 –**  Jawatankuasa Kumpulan Wang Alam Sekitar | Penubuhan Jawatankuasa Kumpulan Wang Alam Sekitar yang hendaklah mempunyai kawalan pada Kumpulan Wang itu yang terdiri daripada anggota yang berikut:  1. Ketua Pengarah yang hendaklah menjadi Pengerusi; 2. Timbalan Ketua Pengarah sebagai Timbalan Pengerusi; 3. Tiga (3) Pengarah Alam Sekitar yang akan dilantik oleh Menteri; 4. Dua (2) pegawai awam yang akan dilantik oleh Menteri; dan 5. Dua (2) ahli Majlis yang akan dilantik oleh Menteri  Kuorum bagi mesyuarat Jawatankuasa hendaklah tiga (3) orang. |  |
| **SEKSYEN 72 –**  Ses | Bagi maksud menjalankan, menggalakkan atau menyelaraskan penyelidikan berhubungan dengan apa-apa aspek pencemaran atau pencegahannya, Menteri boleh selepas berunding dengan Menteri Kewangan dan Majlis, membuat suatu Perintah bagi pengenaan dan pemungutan, atau pengubahan atau pembatalan pengenaan, suatu ses ke atas buangan yang dihasilkan.Ses yang dipungut di bawah seksyen ini hendaklah dibayar ke dalam Kumpulan wang yang ditubuhkan di bawah Seksyen 71. |  |
| **SEKSYEN 73 –**  Caruman ke dalam Kumpulan Wang Alam Sekitar | Menteri boleh melalui Perintah menghendaki mana-mana orang yang terlibat dalam -  1. penerokaan, pengeluaran, penapisan, penghasilan, pergerakan pukal, pengagihan atau penstoran minyak atau gas; 2. penghasilan, pergerakan pukal, pengagihan atau penstoran, benda berbahaya kepada alam sekitar; 3. pergerakan pukal atau penstoran buangan; 4. pengeluaran, pengedaran, penjualan, pengilangan, pengimportan, pemasangan, pengangkutan, penyerahan atau penggunaan barangan elektrik dan elektronik yang dikenakan fi; atau   *(e)* yuran persijilan orang yang berwibawa  mencarum ke dalam Kumpulan wang pada kadar yang dinyatakannya. |  |
| **SEKSYEN 74 –**  Pemakaian Kumpulan Wang Alam Sekitar | Kumpulan Wang Alam Sekitar itu hendaklah ditadbirkan bagi maksud –  1. menjalankan, menggalakkan dan menyelaraskan penyelidikan kajian, audit alam sekitar atau apa-apa aktiviti sebagaimana yang difikirkan patut oleh Menteri berhubungan dengan apa-apa aspek pencemaran atau pencegahannya; 2. kitar semula, mengolah atau pemerolehan kembali buangan; 3. mengurangkan, menghilangkan, menyuraikan, memusnahkan, membersihkan atau melupuskan pencemaran; 4. mencegah atau memerangi kejadian yang berikut:   (i) tumpahan, pelepasan atau lambakan minyak;   1. pelepasan, peletakan atau lambakan bahan berbahaya kepada alam sekitar; atau   (iii) pelepasan, peletakan atau lambakan buangan.   1. menggalakkan langkah-langkah pemuliharaan terhadap apa-apa kerosakan yang mungkin disebabkan oleh mana-mana kejadian yang dinyatakan di bawah subperenggan (i), (ii) atau (iii) perenggan *(c);* 2. pendidikan dan kesedaran alam sekitar; 3. bayaran untuk pemberi maklumat; atau 4. bayaran imbuhan kepada Jawatankuasa dan pentadbir di bawah seksyen 72. |  |
| **SEKSYEN 75 –**  Mekanisma mengarusperdana alam sekitar | Pemunya atau penduduk mana-mana premis perindustrian dan aktiviti yang ditetapkan hendaklah mengarusperdanakan alam sekitar berkaitan perancangan, pembinaan, pelaksanaan atau operasi premis dengan:-   1. polisi alam sekitar; 2. bajet alam sekitar; 3. Jawatankuasa Pemantau Alam Sekitar; 4. kemudahan alam sekitar; 5. kompetensi alam sekitar; 6. laporan alam sekitar dan komunikasi; dan   (g) ketelusan alam sekitar. |  |
| **SEKSYEN 76 –**  Amalan Pengurusan terbaik | 1. Pemunya atau penduduk mana-mana premis hendaklah melaksanakan amalan pengurusan terbaik di premis perindustrian, kenderaan, kapal, pesawat udara atau dalam menjalankan aktiviti yang ditetapkan. 2. Ketua Pengarah boleh mengeluarkan arahan atau garis panduan amalan pengurusan terbaik dari semasa ke semasa yang hendaklah dipatuhi oleh pemunya atau penduduk mana-mana premis perindustrian, kenderaan, kapal, pesawat udara atau aktiviti yang ditetapkan.   Penalti:  Tidak kurang lima ribu ringgit dan tidak lebih daripada lima puluh ribu ringgit atau penjara selama tempoh tidak lebih daripada satu tahun atau kedua-duanya |  |
| **SEKSYEN 77 –**  Pengurus Alam Sekitar | Pemunya atau penduduk mana-mana premis, hendaklah mengambil bekerja seseorang yang telah diperakukan oleh Ketua Pengarah sebagai Pengurus Alam Sekitar untuk bertanggungjawab terhadap:  1. menyelaras aktiviti pemantauan prestasi yang dijalankan oleh orang yang berwibawa; 2. menyediakan dan mengemukakan laporan pematuhan; 3. mempengerusikan Jawatankuasa Pemantau Prestasi Alam Sekitar dan melaksanakan ketetapan yang dibuat oleh Jawatankuasa; 4. memaklumkan pihak pengurusan mengenai status pematuhan; dan 5. menyelaras pelaksanaan tindakan pembetulan untuk menangani ketidakpatuhan dan aduan alam sekitar |  |
| **SEKSYEN 78 –**  Orang yang berwibawa | Seseorang pemunya atau penghuni premis hendaklah melantik seseorang yang telah diperakukan oleh Ketua Pengarah sebagai orang yang berwibawa untuk menjalankan aktiviti yang berikut:  1. pengendalian dan pemantauan prestasi kelengkapan kawalan pencemaran; 2. pengendalian amalan pengurusan terbaik bagi kawalan hakisan dan kelodakan; 3. pengendalian teknologi terbaik bagi industri; 4. pengurusan buangan terjadual; 5. pengurusan bahan berbahaya kepada alam sekitar; 6. menjalankan kajian; 7. menjalankan kajian penilaian kesan alam sekitar; 8. menjalankan audit alam sekitar; 9. memantau pematuhan syarat-syarat kelulusan laporan mengenai kesan kepada alam sekitar akibat aktiviti yang ditetapkan; 10. penyediaan laporan, pelan, cadangan, lukisan kejuruteraan atau dokumen lain yang berhubungan dengan perkara alam sekitar; atau 11. amalan industri hijau 12. Laporan, pelan, cadangan, lukisan kejuruteraan atau dokumen lain yang berhubungan dengan perkara alam sekitar yang disebut dalam subseksyen (1) hendaklah disediakan dan dikemukakan oleh orang yang berwibawa kepada Ketua Pengarah. 13. Ketua Pengarah hendaklah menyenggara suatu senarai orang yang berwibawa.   (4) Orang yang berwibawa hendaklah   1. bertanggungjawab kepada laporan, pelan, cadangan, lukisan kejuruteraan atau dokumen lain yang berhubungan dengan perkara alam sekitar. 2. memastikan laporan, pelan, cadangan, lukisan kejuruteraan atau dokumen lain yang berhubungan dengan perkara alam sekitar itu tidak mengandungi apa-apa maklumat yang palsu atau mengelirukan.  Penalti:Tidak kurang lima ribu ringgit dan tidak lebih daripada lima puluh ribu ringgit atau penjara selama tempoh tidak lebih daripada dua tahun atau kedua-duanya. |  |
| **SEKSYEN 79 –**  Jawatankuasa Pemantauan Pematuhan Perundangan Alam Sekitar. | 1. Penubuhan Jawatankuasa Pemantauan Pematuhan Perundangan Alam Sekitar dan tugas-tugasnya ialah-   *(a)* memantau perlaksanaan dan keberkesanan polisi alam sekitar organisasi;  *(b)* memantau status pematuhan premis kepada Akta ini dan peraturan-peraturan di bawahnya; dan  (c) membincang keperluan penambahbaikan kepada polisi alam sekitar, tindakan-tindakan perlu untuk mematuhi keperluan-keperluan baru alam sekitar, dan keperluan bajet alam sekitar dan kakitangan.   1. mengadakan mesyuarat sekurang-kurangnya satu kali dalam sesuatu tahun dan rekod mesyuarat perlu disimpan.  dipengerusikan oleh ketua pegawai eksekutif premis atau pengerusi atau ketua organisasi atau pengurusan tertinggi. Penalti:  Tidak kurang lima ribu ringgit dan tidak lebih daripada lima puluh ribu ringgit atau penjara selama tempoh tidak lebih daripada dua tahun atau kedua-duanya |  |
| **SEKSYEN 80 –**  Laporan Kelestarian Alam Sekitar | 1. Premis hendaklah menyediakan satu laporan kelestarian alam sekitar setiap tahun mengikut garis panduan yang telah ditetapkan oleh Ketua Pengarah dan disimpan. 2. Laporan itu hendaklah dikemukakan kepada Ketua Pengarah sebelum atau pada 31 Mac bagi tahun sebelumnya.     Penalti:  Tidak kurang lima ribu ringgit dan tidak lebih daripada dua puluh lima ribu ringgit atau penjara selama tempoh tidak lebih daripada dua tahun atau kedua-duanya. |  |
| **SEKSYEN 81 –**  Penyampaian notis | 1. Tiap-tiap notis, perintah, saman atau suratan yang dikehendaki atau dibenarkan oleh Akta ini atau oleh mana-mana peraturan yang dibuat di bawahnya supaya disampaikan kepada seseorang boleh disampaikan– 2. dengan menyerahkannya kepada orang itu atau dengan menyerahkannya kepada seseorang ahli atau penjawat keluarganya yang dewasa; 3. dengan meninggalkannya di tempat tinggal atau tempat urusan orang itu yang biasa atau yang akhir diketahui dalam suatu sampul yang dialamatkan kepada orang itu; atau 4. dengan menghantar melalui pos berdaftar dalam sampul yang telah dijelaskan bayaran dan dialamatkan kepada orang itu di tempat tinggal atau tempat urusan orang itu yang biasa atau yang akhir diketahui. 5. dalam hal suatu perbadanan atau syarikat, hendaklah diserahkan kepada Setiausaha ataupun mana-mana kakitangan lain perbadanan berkenaan 6. dengan menampal notis, perintah, saman atau suratan itu di sesuatu tempat yang mudah dilihat di premis itu. |  |
| **SESKYEN 82 –**  Keterangan | Kandungan bagi sesuatu dokumen yang disedia, dikeluar atau disampaikan di bawah Akta ini hendaklah dianggap sebagai betul dan menjadi bukti *prima facie* sehingga dibuktikan sebaliknya |  |
| **SEKSYEN 83 –**  Kesalahan-kesalahan oleh syarikat, firma, pertubuhan, kumpulan-kumpulan orang atau oleh penjawat-penjawat atau ejen-ejen. | 1. Jika sesuatu kesalahan terhadap Akta ini atau terhadap mana-mana peraturan yang dibuat di bawahnya telah dilakukan oleh sesuatu syarikat, firma, ejen, pertubuhan atau lain-lain kumpulan orang, maka prinsipalnya hendaklah bertanggungan atas pelanggaran itu dan boleh dikenakan penalti yang diperuntukkan bagi pelanggaran itu. 2. prinsipalnya hendaklah juga bertanggungan atas pelanggaran itu dan boleh dikenakan penalti yang diperuntukkan bagi pelanggaran itu. |  |
| **SEKSYEN 84 -**  Pendakwaan | Tiada pendakwaan boleh dimulakan bagi suatu kesalahan di bawah Akta ini atau peraturan-peraturan yang dibuat di bawahnya tanpa keizinan bertulis Pendakwa Raya. |  |
| **SEKSYEN 85 –**  Mengkompaun kesalahan-kesalahan | Ketua Pengarah atau mana-mana Timbalan Ketua Pengarah, atau mana-mana pegawai awam lain atau kepada mana-mana pegawai awam, agensi Kerajaan, pihak berkuasa tempatan atau perbadanan yang kepadanya Ketua Pengarah telah mewakilkan apa-apa kuasa secara bertulis boleh mengkompaun mana-mana kesalahan di bawah Akta ini atau peraturan-peraturan yang dibuat di bawahnya yang ditetapkan oleh Menteri sebagai kesalahan yang boleh dikompaun dengan menerima daripada orang yang semunasabahnya disyaki telah melakukan kesalahan itu, sejumlah wang yang tidak melebihi lima puluh peratus daripada jumlah denda maksimum bagi kesalahan itu yang baginya orang itu sepatutnya dikenakan atau jika dia atau ia telah disabitkan atas kesalahan itu, dalam masa yang dinyatakan dalam tawaran itu. |  |
| **SEKSYEN 86 –**  Bidang kuasa Mahkamah Sesyen | Mahkamah Sesyen di Malaysia adalah mempunyai bidang kuasa untuk membicarakan sesuatu kesalahan di bawah Akta ini dan untuk mengaward hukuman yang sepenuhnya bagi sesuatu kesalahan itu. |  |
| **SESKYEN 87 –**  Pencantuman kesalahan | Walau apa pun seksyen 164 Kanun Tatacara Jenayah, jika seseorang dituduh melakukan lebih daripada satu kesalahan di bawah Akta ini, orang itu boleh dipertuduh dan dibicarakan dalam satu perbicaraan atas apa-apa bilangan kesalahan itu yang dilakukan dalam apa-apa tempoh masa. |  |
| **SEKSYEN 88 –**  Perahsiaan | Tiada seseorang boleh menzahirkan apa-apa maklumat yang didapati olehnya berkenaan dengan pentadbiran atau pelaksanaan Akta ini atau peraturan-peraturan yang dibuat di bawahnya berhubung dengan apa-apa pengilangan atau rahsia tred yang digunakan pada menjalankan sesuatu tred, perindustrian atau proses tertentu, melainkan jika penzahiran itu telah dibuat bagi maksusd-maksud Akta ini atau maksud-maksud sesuatu pembicaraan jenayah di bawah Akta ini atau dengan persetujuan orang yang menjalankan tred, perindustrian atau proses itu.  Penalti:  Tidak melebihi lima puluh ribu ringgit atau penjara dipenjarakan selama tempoh tidak melebihi dua tahun atau kedua-duanya. |  |
| **SEKSYEN 89 –**  Perlindungan pemberi maklumat | Kecuali sebagaimana yang diperuntukan dalam subseksyen (2) dan (3), tiada saksi dalam mana-mana prosiding sivil atau jenayah menurut Akta ini boleh dikehendaki atau dibenarkan untuk menzahirkan nama atau alamat mana-mana pemberi maklumat atau isi dan jenis maklumat yang diterima daripadanya atau menyatakan apa-apa perkara yang mungkin menyebabkan dia diketahui. |  |
| **SEKSYEN 90 –**  Ganjaran kepada pemberi maklumat | Ketua Pengarah boleh memerintahkan supaya ganjaran sebagaimana yang difikirkannya patut dibayar kepada pemberi maklumat bagi perkhidmatan, maklumat, pernyataan atau bantuan berkenaan dengan pengesanan apa-apa kesalahan di bawah Akta ini. |  |
| **SESKYEN 91 –**  Kuasa untuk meminda Jadual | Menteri boleh, melalui Perintah yang disiarkan dalam Warta, mengubah, memotong, menambah kepada, menggantikan atau selainnya meminda Jadual kepada Akta ini |  |
| **SESKYEN 92 –**  Peraturan-peraturan | 1. Menteri boleh membuat peraturan-peraturan yang suai manfaat atau perlu bagi melaksanakan peruntukan Akta ini dengan lebih baik atau bagi menetapkan apa-apa jua yang boleh atau dikehendaki supaya ditetapkan di bawah Akta ini. 2. Tanpa menjejaskan keluasan subseksyen (1), peraturan-peraturan boleh dibuat berkenaan dengan yang berikut- 3. fi yang kena dibayar di bawah Akta ini; 4. menetapkan standard-standard atau kritirium-kritirium bagi melaksanakan apa-apa dasar atau pengkelasan yang diisytiharkan mengenai alam sekitar bagi perlindungan alam sekitar; 5. menetapkan standard-standard atau kritirium-kritirium bagi menentukan bilakah sesuatu bahan, perbuatan atau benda itu meracun, merosakkan, mencela, memudaratkan kesihatan, atau berada dalam apa-apa perihal lain yang tersebut dalam Akta ini; 6. melarang pelepasan, pengeluaran atau peletakan ke dalam alam sekitar apa-apa bahan, sama ada cecair, pepejal atau gas dan melarang atau mengawal penggunaan sesuatu bahanapi yang tertentu; 7. menetapkan standard kualiti udara ambien, dan standard-standard pengeluaran dan menentukan nilai batas, nilai ambang, standard teknikal dan menyatakan beban maksimum yang dibenarkan bagi apa-apa bahan yang boleh berada dalam atau dilepaskan ke dalam udara; 8. menetapkan penggunaan teknologi, teknik atau praktis terbaik; 9. menetapkan standard kualiti air ambien dan standard pelepasan dan menyatakan beban maksimum yang dibenarkan yang boleh dilepaskan oleh mana-mana punca ke dalam perairan pedalaman; 10. melarang penggunaan apa-apa kelengkapan, kemudahan, kenderaan, premis perindustrian atau kapal yang boleh menyebabkan pencemaran atau mengawal pembinaan, pemasangan atau pengendaliannya untuk mencegah atau mengurangkan pencemaran hingga takat yang paling sedikit; 11. mengawal pengadaan tempat-tempat untuk melupuskan buangan-buangan pepejal atau cecair di atas atau di dalam tanah; 12. mentakrifkan bunyi bising yang mencela dan menetapkan standard- standard bagi bunyi bising yang boleh dibenarkan; 13. apa-apa bahan berbahaya kepada alam sekitar, pencemar atau buangan yang dinyatakan di bawah Akta ini; 14. menghendaki sesiapa yang mengendalikan, menyimpan atau menggunakan minyak atau campuran yang mengandungi minyak supaya melaporkan pelepasan dan pertumpahan minyak atau campuran mengandungi minyak ke dalam perairan wilayah; 15. menghendaki sesiapa yang mengendalikan, menyimpan atau menggunakan minyak atau campuran yang mengandungi minyak supaya mengadakan apa-apa benda atau bahan dan kelengkapan dan kakitangan yang perlu untuk mencegah atau menghapuskan pencemaran minyak di perairan wilayah yang mungkin berlaku dalam masa menjalankan urusannya; 16. mengawal audit alam sekitar dan pengemukaan suatu laporan audit dan pelantikan orang yang berwibawa untuk menjalankan audit alam sekitar dan boleh menetapkan bayaran; 17. mengawal selia apa-apa perkara yang berhubungan dengan penilaian kesan kepada alam sekitar; 18. melarang atau mengawal pengilangan, penstoran, pengangkutan atau pemakaian, atau penggunaan, pengeluaran, pelepasan, atau peletakan ke dalam alam sekitar, apa-apa benda berbahaya kepada alam sekitar; 19. mengawal selia langkah-langkah untuk menilai, mengawal, mengurangkan atau menghapuskan risiko alam sekitar; 20. mengawal selia apa-apa perkara yang berhubungan dengan orang yang berwibawa; 21. mengawal selia kecekapan penyedia latihan yang menyediakan latihan dalam bidang alam sekitar; 22. kesalahan-kesalahan yang boleh dikompaun; dan 23. mengawal keluaran, mengenakan fi ke atas mana-mana pihak dan mentadbir fi yang ditentukan oleh Menteri. |  |
| **SEKSYEN 93 –**  Peruntukan pemansuhan dan kecualian | 1. Akta Kualiti Alam Sekeliling 1974 [Akta 127] (‘Akta yang dimansuhkan) dimansuhkan. 2. Orang yang dilantik di bawah Akta ini yang dimansuhkan hendaklah terus menjadi pegawai di bawah Akta ini seolah-olah orang itu telah dilantik dibawah seskyen 3 Akta ini. 3. Semua peraturan-peraturan, perintah, kaedah, arahan dan notis arahan yang dibuat, lesen, kelulusan dan kebenaran yang dikeluarkan dan rekod yang disimpan, dibawah Akta yang dimansuhkan, hendaklah terus dikuat kuasakan dan mempunyai kuat kuasa seolah-olah ia telah dibuat, dikeluarkan dan disimpan dibawah Akta ini. 4. Semua permohonan, kelulusan dan keputusan yang belum selesai, atas rayuan atau selainnya, yang berhubungan dengan lesen, kelulusan dan kebenaran hendaklah, pada permulaan kuat kuasa Akta ini, diuruskan oleh Akta ini. 5. Apa-apa siasatan, perbicaraan dan prosiding yang dijalankan, diambil atau dimulakan dibawah Akta yang dimansuhkan sebaik sebelum permulaan kuat kuasa Akta ini hendaklah diteruskan atau diselesaikan dibawah dan mengikut peruntukan Akta yang dimansuhkan. |  |
| **SEKSYEN 94 –**  Peruntukan peralihan | 1. Mana-mana orang yang, pada tarikh permulaan kuat kuasa Akta ini, sedang mengusahakan suatu aktiviti yang Akta ini terpakai baginya hendaklah, dalam tempoh enam bulan dari tarikh permulaan kuat kuasa Akta ini memohon bagi suatu lesen, kelulusan atau kebenaran dibawah Akta ini , mengikut mana-mana yang berkenaan. 2. Mana-mana orang yang sedang mengusahakan suatu aktiviti yang Akta ini terpakai baginya hendaklah, apabila Akta ini mula berkuatkuasa, melaporkan kepada Ketua Pengarah mengenai aktiviti yang dijalankan dan Ketua Pengarah hendaklah, apabila menerima laporan itu, menimbangkan samada untuk membenarkan orang itu menjalankan aktiviti itu atau tidak. 3. Kebenaran yang diberikan dibawah subseksyen (2) boleh tertakluk kepada apa-apa syarat sebagaimana yang difikirkan patut untuk dikenakan oleh Ketua Pengarah. 4. Jika Ketua Pengarah tidak memberikan kebenaran dibawah subseksyen (4), Ketua Pengarah boleh menyita atau melarang aktiviti itu dijalankan dan tiada pampasan kena dibayar oleh Ketua Pengarah . |  |
| **JADUAL PERTAMA**  (Seksyen 17)  Keperluan bagi lesen | (a) Kilang kelapa sawit mentah;  (b) Kemudahan Penstoran luar tapak buangan terjadual;  (c) Kemudahan pengolahan luar tapak buangan terjadual;  (d) Kemudahan pemerolehan kembali luar tapak buangan terjadual;  (e) Penunu buangan terjadual;  (f) Kemudahan pengolahan buangan terjadual di tanah;  (g) Tapak pelupusan Selamat buangan terjadual;  (h) Apa-apa kemudahan yang ditetapkan oleh Menteri;  (i) Kenderaan yang membawa buangan terjadual;  (j) Kapal yang membawa buangan terjadual;  (k) Premis yang memohon untuk melepaskan efluen melebihi syarat-syarat yang boleh diterima;  (l) Premis yang memohon untuk melepaskan kumbahan melebihi syarat-syarat yang boleh diterima;  (m) Premis yang memohon untuk melepaskan pencemar udara melebihi syarat-syarat yang boleh diterima; atau  (n) Premis yang memohon untuk melepaskan larut resapan melebihi syarat-syarat yang boleh diterima. |  |
| **JADUAL KEDUA**  (Seksyen 18)  Bayaran lewat permohonan pembaharuan lesen | |  |  | | --- | --- | | Tempoh lewat | Jumlah Bayaran (RM) | | 1-30 hari | 5,000.00 | | 31 – 60 hari | 10,000.00 | | 61 - 90 hari | 20,000.00 | | Selepas tamat tempoh lesen | 50,000.00 | |  |
| **JADUAL KETIGA**  (Seksyen 44)  Perintah larangan | 1. Kes pencemaran yang mengancam alam sekeliling atau kesihatan dan keselamatan awam secara serius yang memerlukan aktiviti diberhentikan dengan serta-merta;  2. Premis yang mengalami bencana industri seperti kebakaran, letupan, pelepasan bahan kimia berbahaya atau bahan berbahaya kepada alam sekitar yang boleh mendatangkan risiko yang serius kepada alam sekitar atau orang awam di kawasan persekitaran;  3. Pencemaran alam sekitar yang serius yang menimbulkan aduan yang kerap dan apabila disiasat, aduan itu didapati berasas dan premis itu melanggar arahan Ketua Pengarah;  4. Premis yang kerap melakukan kesalahan yang sama walaupun telah diambil pelbagai tindakan undang-undang oleh Ketua Pengarah seperti notis, arahan, kompaun atau tindakan mahkamah;  5. Kes pencemaran alam sekitar yang menyebabkan kesan yang serius terhadap kehidupan dan terdapat bukti yang menunjukkan bahawa premis itu tidak membuat usaha yang mencukupi untuk mengatasi masalah pencemaran itu;  6. Pencemaran alam sekitar yang serius dengan liputan meluas dalam media massa dan terdapat bukti yang menunjukkan bahawa pencemaran itu berlaku akibat ketiadaan, ketidakoperasian atau kepincangan kelengkapan kawalan pencemaran alam sekitar.  7. Premis yang membuang efluen perindustrian atau efluen bercampur yang tidak terolah atau separa terolah atau pembuangan efluen perindustrian atau efluen bercampur melalui pintasan dan berdasarkan pengukuran atau penganalisisan kualiti efluen perindustrian atau efluen bercampur menggunakan kaedah *in-situ*, terdapat bukti yang menunjukkan bahawa efluen perindustrian atau efluen bercampur itu tidak dipatuhi secara serius~~.~~  8. Premis yang melakukan pelupusan haram buangan terjadual.  9. Mana-mana orang yang menjalankan aktiviti atau projek yang ditetapkan –  a) tanpa kelulusan di bawah seksyen 67;  b) yang mencabuli apa-apa syarat kelulusan laporan penilaian kesan kepada alam sekitar; atau  c) yang pada pendapat Ketua Pengarah adalah dijalankan mengikut cara yang mungkin menyebabkan kerosakan alam sekitar. |  |